Rezolucija o nezavisnosti Kosova na dnevnom redu 17. novembra\nTekst Rezolucije o nezavisnosti Kosova naćiće se na dnevnom redu Skupstine Kosova najkasnije do 17. Novembra, a ukoliko tekst dokumenta ne bude usaglašen biće vraćen na ponovno razmatranje, odluceno je na sastanku predsedništva kosovskog parlamenta.\nOstavljena je medjutim, mogućnost da se, ukoliko tekst bude usaglašen, zakaže vandredna sednica kosovskog parlamenta posvećena iskljucivo usvajanju tog dokumenta U tom kontekstu predložen je zajednički radni sastanak zakonodavne komisije i komisije za medjunarodnu saradnju sa parlamentarnim grupama i medjunarodnim pravnim ekspertima.\nTim povodom nosilac Srpske liste za Kosovo i Metihiju Oliver Ivanović izjavio je za Glas Amerike da ako takva rezolucija bude usvojena , svima treba da bude jasno da ona neće imati nikakvu pravnu i političku snagu. On je dodao da ni ova, ali ni neka druga Rezolucija koju bi donela Skupstina Srbije, neće imati uticaja na rezultat pregovora o konačnom statusu Kosova.\nIvanović je rekao da će medjunarodna zajednica i njen specijalni predstavnik utvrditi principe pregovora koji neće prihvatiti unapred odredjena rešenja i prava veta. Upitan da prokomentariše nesporazume u kosovskom pregovaračkom timu Ivanović je naglasio da nije iznenadjen takvim stanjem jer kako se približavaju pregovori o statusu, sve manje je sposobnih da na sebe preuzmu odgovornost, i sve manje spremnih da naprave dobro kompromisno rešenje.


Ministar unutrašnjih poslova: Važna saradnja sa lokalnom samoupravom - Glas Podrinja\nMinistar unutrašnjih poslova: Važna saradnja sa lokalnom samoupravom\nMinistar unutrašnjih poslova Aleksandar Vulin danas je posetio Šabac. Prilikom posete, sastao se i sa gradonačelnikom Šapca dr Aleksandrom Pajićem sa kojim je razgovarao o važnim temama za bezbednost saobraćaja i bezbednost građana u gradu.\nMinistar Vulin izjavio je, nakon razgovora sa gradonačelnikom Šapca dr Aleksandrom Pajićem, da je Šabac jedan od gradova u kojem već postoje policajci pozornici i da će njihov broj u narednom periodu biti povećan.\n„Šabac je jedan od gradova u kome je projekat vraćanja policajca u zajednici već zaživeo i mi ćemo povećati broj pozornika koji će brinuti o svakom kvartu, svakom detetu i svakome od nas“, istakao je ministar Vulin.\nMinistar Vulin je istakao da je bitan segment ekonomskog napretka bezbednost i da je Policijska uprava u Šapcu maksimalno angažovana i posvećena da zaštiti svakog građanina.\nMinistar se zahvalio gradonačelniku i rukovodstvu grada na razumevanju za potrebe Policijske uprave i svih pripadnika Ministarstva unutrašnjih poslova, ali i na novim idejama koje su važne za bezbednost saobraćaja i bezbednost građana.\n„Saradnja sa lokalnom samoupravom je veoma važna i zadovoljan sam što se ovde dobro razvija, što će se nastaviti kako bi svi građani Šapca bili sigurniji i bezbedniji“, rekao je ministar Vulin.\n„Siguran sam da će naša saradnja u narednom periodu biti još uspešnija i intenzivnija. Razgovarali smo i o temama koje do sada nisu bile dovoljno zastupljene, a koje su značajne za veću bezbednost građana“, rekao je Pajić.


RTCG - Radio Televizija Crne Gore - Nacionalni javni servis :: Društvo :: Sjednice DIK-a da budu otvorene za javnost\n23. 01. 2022. 10:31 >> 10:32\nCentar za građansko obrazovanje (CGO) pozvao je novog predsjednika Državne izborne komisije (DIK) Nikolu Mugošu da, u skladu sa ciljem jačanja transparentnosti rada tog tijela, inicira otvaranje sjednica DIK-a za javnost i medije.\nSaradnik na programima u CGO-u, Damir Suljević, kazao je da ta nevladina organizacija već duže vrijeme ukazuje na potrebu da zainteresovana javnost bude upoznata sa sadržajem sjednica, a o kojima je do sada mogla biti informisana isključivo putem šturih zapisnika objavljenih na sajtu te institucije.\n„Činjenica da članovi DIK-a, kako se navodi u izvještajima OEBS/ODIHR misija, još uvijek nisu obveznici kodeksa ponašanja kojim bi bio uspostavljen viši stepen njihove nepristrasnosti, opravdava i interes javnosti da bude bliže upoznata sa njihovim radom“, rekao je Suljević.\nSuljević je ocijenio da se na taj način podiže i lični stepen odgovornosti svakog od članova, čije su uloge u donošenju brojnih kontroverznih odluka, koje su pratile rad tog tijela u posljednje vrijeme, ostajale na naličju kolektivnog odlučivanja.\n„Nažalost, političke partije nisu iskoristile priliku da pri konstituisanju novog saziva DIK-a imenuju odgovornije predstavnike, već su na te pozicije, najčešće, imenovana lica koja su tu funkciju obnašala i u prethodnom sazivu“, naveo je Suljević.\nOn je podsjetio da je CGO zbog određenih odluka tog tijela iz prethodnog saziva podnio i više krivičnih prijava, od kojih je dio još uvijek u postupku pred nadležnim tužilaštvom.\n„Takođe, Državna revizorska institucija je prošle godine izvršila reviziju finansijskog poslovanja DIK-a za 2020. godinu, na inicijativu CGO-a“, dodao je Suljević.\nTom prilikom, prema riječima Suljevića, utvrđene su brojne nepravilnosti u radu DIK-a, koje su u velikom dijelu odgovarale onome na što je CGO prethodno ukazivao.\nKako je naveo, CGO je pozdravio nedavnu odluku DIK-a kojom su ukinute naknade za prisustvo sjednicama, cijeneći da je to dobar početak novog rukovodstva u pravcu sprovođenja neophodnih reformi i otklona od nezakonitih praksi.\n„Stoga, cijenimo da bi prvi naredni korak moralo biti stvaranje formalno pravnih i tehničkih preduslova za otvaranje sjednica za javnost“, dodao je Suljević.\nSuljević je kazao da bi DIK, upotrebom digitalnih servisa i socijalnih mreža, ali i jačanjem komunikacije sa medijima, morao uspostaviti bolji sistem komunikacije sa građanima i civilnim sektorom, što bi za rezultat imalo i razmjenu različitih opservacija, a koje bi u konačnom doprinijele kvalitetnijem radu te institucije.


BTC $42.721 -0,79%\nSOL $144 -2,57%\nXRP $0,77 -1,46%\nVlada Venecuele uvela je regulativu za kripto doznake unutar zemlje, prema ukazu objavljenom 7. februara u loklanom Gaceta Oficial.\nPrema tom dokumentu, Nacionalni nadzorni organ za kripto i srodne aktivnosti (SUNACRIP) sada će biti odgovoran za oporezivanje u vezi sa slanjem i primanjem kriptovaluta. Novi zakon će se navodno primenjivati i na fizička i na pravna lica.\nPrema novim zahtevima, država je odredila mesečne limite i provizije, koje se plaćaju SUNACRIP-u, na kripto doznake.\nU dekretu se navodi da je maksimalna naknada za transfer postavljena na 15%. Pravila takođe ukazuju da je minimalna naknada za transakciju u kriptovaluti približna 0,25 evra, ili oko 0,28 dolara.\nU dokumentu se takođe određuje mesečni limit za kripto doznake u nacionalnoj državnoj digitalnoj valuti petro, na 10 petra mesečno. Prema informacijama o cenama na CryptoCompare, ova količina petra iznosi oko 600 dolara.\nAko mesečni iznos prelazi 600 USD, za dalje transakcije će biti potrebno odobrenje SUNACRIP-a. Sveukupno ograničenje, napominje regulator, ne sme premašiti 50 petra, ili oko 3.000 dolara.\nDokument ne objašnjava kako će vlada kontrolisati usluge koje se koriste za obavljanje poslova u decentralizovanim kriptovalutama, kao što je bitkoin (BTC), osim što će koristiti “tehnološku platformu” za nastavak oporezivanja.\nKako je Cointelegraph preneo ranije ovog meseca, nedeljni obim trgovanja bitkoinom u Venecueli postavio je rekord po broju transakcija usred masivne hiperinflacije i tekuće predsedničke krize. Početkom februara, količine su porasle na skoro 7 miliona dolara nedeljno na peer-to-peer platformi LocalBitcoins. Štaviše, Venecuela i Kolumbija čine 85% ukupnog obima trgovanja na berzama bez posrednika u Latinoamerici, navodi Cointelegraph na španskom.\nVenecuela je ranije ovog meseca uvela novi pravni okvir za kriptovalute i srodne tehnologije. Ukaz uspostavlja obavezne dozvole za rudare i kripto berze, te uvodi novčane kazne za nelicencirane aktivnosti.


Vlada Srbije usvojila treći paket novčane pomoći građanima i privredi\nVlada Srbije usvojila je treći paket mera ekonomske pomoći, kojim se predviđa direktna novčana pomoć građanima i privredi.\nPremijerka Srbije Ana Brnabić je prilikom predstavljanja mera navela da je ukupna vrednost ekonomskog paketa 249 milijardi dinara (oko 2,5 milijardi evra).\nNovim paketom pomoći predviđeno je da svi punoletni građani koji se prijave dobiju po 60 evra. Isplata će biti u dve rate - prva u maju 2021. a druga u novembru.\nPrijavljivanje građana počinje u aprilu preko call centra i sajta Uprave za trezor, a ko se prijavi za prvih 30 evra, automatski će dobiti i drugih 30. Pravo na ovu pomoć ima 6,1 milion punoletnih građana.\nPenzioneri, njih ukupno 1.700.000 u Srbiji, dobiće i dodatnih 50 evra novčane pomoći.\nU okviru mera podrške privredi, svaki preduzetnik i radnik zaposlen u mikro, malim, srednjim i velikim preduzećima tokom tri meseca dobiće polovinu minimalne zarade. To je ukupno oko 48.000 dinara, odnosno 16.000 dinara (oko 130 evra) mesečno.\nPravo na ovu meru ima više od 1,5 miliona radnika. Prva isplata polovine minimalca za mart biće u aprilu i ne uključuje banke i finansijske institucije.\nMinistar finansija Siniša Mali rekao je da prijave poslodavaca koji žele da se prijave za pomoć počinju 1. marta na sajtu Poreske uprave i objasnio koji je uslov za prijavu - a to je da poslodavci ne smeju da otpuste više od 10 odsto zaposlenih tri meseca nakon primanja pomoći.\nPored polovine minimalne zarade tokom tri meseca, ugostitelji, turističke agencije, licencirani turistički vodiči i pratioci, kao i hoteli, odmarališta i rent-a-car agencije, ukoliko se prijave, dobiće još jedan ceo minimalac (32.000 dinara po radniku - oko 270 evra).\nTakođe, pomoć je predviđena i za gradske hotele - 350 evra po individualnom ležaju i 150 evra po smeštajnoj jedinici.\nZa sektor prevoznika u drumskom saobraćaju i autobuskih stanica predviđena je pomoć od 600 evra po autobusu na period od šest meseci. Ova mera se sprovodi kroz šest mesečnih isplata.\nProgramom podrške predviđene su i mere za očuvanje likvidnosti privatnog sektora – produženje postojeće garantne šeme Republike Srbije I uspostavljanje nove garantne šeme za pomoć najugroženijim preduzećima.\nDetalji nove garantne šeme biće određeni kroz pregovore sa bankama u cilju postizanja najboljih uslova za ugrožena preduzeća, navela je Vlada Srbije.\nPremijerka je izjavila da je „u trenutku kada se ceo svet borio“ sa pandemijom korona virusa i sa posledicama pandemije po privredu, u Srbiji tokom 2020. godine porasla industrijska proizvodnja u odnosu na 2019. godinu, kao i da su se prošle godine povećale i registrovana zaposlenost, izvoz i plate i penzije u odnosu na 2019.\n„Inflacija je ostala stabilna - 1,6 odsto, i javni dug je ostao pod kontrolom“, rekla je Brnabić.\nMinistar finansija Siniša Mali je izjavio da je ukupna vrednost sva tri paketa pomoći građanima i privredi 953 milijardi dinara (8 milijardi evra), kako bi se ublažile negativne posledice pandemije.\nKoliko je Zapadni Balkan daleko od liberalnih demokracija?


Ljajić: Naredne dve sedmice analiziraćemo ponude za Telekom\nM. D. 4. avgusta 2015. 18:00\nMinistar trgovine, turizma i telekomunikacija Rasim Ljajić izjavio je da će u narednih 14 dana Radna grupa Vlade Srbije analizirati sve prispele ponude za privatizaciju Telekoma i predloži kvalifikovane ponuđače.\n„Počinje analiza prispelih neobavezujućih ponuda da se vidi koje su ponude kvalifikovane“, rekao je Ljajić novinarima u Guči.\nNaime, proces će se odvijati tako što će Radna grupa vlade Komisiji, koju čine ministri, nakon 17. avgusta, predložiti kvalifikovane ponude koje će, ako se prihvate, omogućiti ulazak tih ponuđača u Telekom kako bi se skeniralo poslovanje te kompanije.\nNakon toga, kako je objasnio, potencijalni kupci koji i dalje budu zainteresovani za preuzimanje Telekoma dostavljaju konkretnu ponudu.\n„Ukoliko ponuda bude zadovoljavajuća ulazimo u proces privatizacije Telekoma, a ukoliko ih ne bude bilo, postupak će biti obustavljen, odnosno biće prekinuta privatizacija“, istakao je Ljajić.\nLjajić je istakao da je započet proces privatizacije Telekoma, da su svi formalni preduslovi ispunjeni i da ima više neobavezujućih ponuđača, investicionih fondova i telekomunikacionih kompanija.\nOn je podsetio da je juče završen rok za prikupljanje neobavezujućih ponuda za privatizaciju Telekoma.\nRasim LjajićTelekomvlada srbije


Živković: Zakon o nestalim bebama loš, zakon o utvrdjivanju porekla imovine demagoški\nBeta 24. februara 2020. 14:05\nPredsednik Nove stranke Zoran Živković izjavio je u Beogradu da je predlog takozvanog zakona o nestalim bebama loš i da ga treba povući iz skupštinske procedure.\nPredlog zakona je, kako je ocenio, samo izraz želje da se na formalan način poštuje presuda koju je s tim u vezi, 2013. godine doneo Evropski sud za ljudska prava.\nUz procenu da je „masa stvari“ u predlogu tog zakona „besmislena“, Živković je kazao da se slaže s ocenom roditelja nestalih beba da im taj akt ne donosi nikakvu satisfakciju, „a kamoli činjenično stanje“.\n„Sam naziv predloga zakona je čudan, ‘sumnja’ je reč koja je tu višak jer su ta deca bez sumnje nestala. U zakonu nema odgovora na pitanje šta ako se nadje dete koje je nestalo, kao da pisac zakona ne očekuje da se nadje dete. To je samo još jedna farsa“, rekao je Živković novinarima u Skupštini Srbije.\nOn je ocenio da je „posebno“ uvredljiva odredba koja kaže da će nadoknada za izgubljeno dete biti merena intenzitetom pretrpljenog bola i stradanja.\n„Na koji način se meri bol roditelja? Ko je to napisao mora da ide na lečenje, to je bolestan čovek, a svako ko glasa za usvajanje tog predloga zakona amnestira one koji su pre 20 ili 30 godina tu decu ubili ili prodali“, naveo je Živković.\nKomentarišući današnju skupštinsku raspravu o drugom predlogu zakona – o utvrdjivanju porekla imovine i posebnom porezu, Živković je kazao da je dobro imati takav zakon, ali je ocenio da je taj predlog „jedna od predizbornih demagogija koje se gradjanima stalno nude“.\n„Postoji zakon o poreskom postupku i poreskoj administraciji, usvojen 2003. godine i par puta izmenjen do danas, ali i dalje postoji njegov Član 45 koji omogućava proveru porekla imovine i kazne za one koji ne mogu da realno dokažu odakle im imovina“, rekao je Živković.\nNaveo je da je takva provera sprovedena nad njim 2010. i rekao da mu je „žao što mnoge moje kolege političari nisu prošle istu proceduru: i Vulin koji ima tetku u Kanadi i Vučić koji ima nekretnine u Beogradu, a nema tetku u Kanadi“, naveo je lider Nove stranke.\nDodao je da je loša odredba po kojoj bi taj budući zakon stupio na snagu godinu dana posle usvajanja u Skupštini Srbije. To, kako je ocenio, ostavlja prostor da se „naprave Potemkinova sela“ i da se „jave tetke iz Kanade da pokriju ono što je očigledno kradja“.\n„U politici ne može da se zaradi stan ili kuća osim ako se krade“, naveo je Živković i dodao da bi predstavnici vladajućih stranaka trebalo da budu „prvi korisnici“ novog zakona i „mogućnosti da dokažu svoje poštenje“.


Definitivno odbijen zakon o akcizama, nema povećanja cijena goriva – Radio Vitez\n11. svibnja 2017. 15:23 11. svibnja 2017.\nSet zakona o akcizama čiji je predlagač Vijeće ministara BiH definitivno će biti povučen iz parlamentarne procedure, odlučili su zastupnici u Zastupničkom domu Parlamentarne skupštine BiH podržavši negativan izvještaj Komisije za finansije i budžet na principe seta zakona kojim je predviđeno povećanje akciza u BiH.\nZa negativno mišljenje o Izvještaju Komisije glasao je 31 zastupnik, 14 je bilo protiv, a 1 suzdržan uz dovoljnu entitsku većinu je konstatovano da je zakon odbijen.\nVećina zastupnika je podržala negativan izvještaj Komisije tako da zakoni čiji je predlagač Vijeće ministara BiH nisu usvojeni i definitivno se povlače iz parlamentarne procedure. Riječ je o setu zakona kojim je predviđeno povećanje akcize na naftu, naftne derivate i lož-ulje u BiH za 15 feninga po litru, a koji su na sjednici Komisije za finansije i budžet “oborili” Salko Sokolović (Nezavisni blok), Nenad Lalić (SDS), Damir Bećirović (DF), Jasmin Emrić (A-SDA) i Aleksandra Pandurević (SDS).\nVećina državnih parlamentaraca je podržala negativno mišljenje Komisije za finansije i budžet Zastupničkog doma Parlamentarne skupštine BiH čiji su članovi izrazili negodovanje zbog nepostajanja zaštitnih mehanizama za privrednike, neadekvatnih obrazloženja i nepostojanja bilo kakvih analiza.\nInače, parlamentarci još od prošle godine upozoravaju Vijeće ministara BiH da ne može potpisati Pismo namjere MMF-u i u njemu se obavezati da će Parlamentarna skupština BiH u budućem periodu usvojiti zakone. Zastupnici su često isticali da oni nisu mašine za dizanje ruku i da izvršna vlast nije imala nikakav legitimitet da bilo šta obećava u njihovo ime.\nNa sjednici su upućene žestoke kritike na račun Vijeća ministara BiH koje su parlamentarci optužili da pokušava zavući ruke u džepove građana. Izvršnu vlast kritikovali su i zastupnici iz reda SBB-a koji su nezadovoljni činjenicom da Vijeće ministara BiH nije detaljno objasnilo set zakona o akcizama.\nZamjenik predsjedavajućeg Zastupničkog doma Mladen Bosić poručio je kako SDS neće podržati povećanje akciza sve i da se vrati plavi dizel, a da je SBB najveći zagovarač povećanja nameta građanima BiH.\n“Da bismo mobilizirali sredstva za investicije u ključnu infrastrukturu, Parlamentarna skupština BiH će do kraja septembra 2016. godine odobriti povećanje akcize na gorivo, uključujući autoplin i biogorivo, za 15 feninga po litru, a dodatni prihodi u iznosu od 10 feninga od ovog povećanja će se usmjeriti entitetskim preduzećima Autoceste i Autoputevi, a 5 feninga od ovog povećanja će se usmjeriti entitetskim preduzećima Ceste i Putevi. Istovremeno, povećat ćemo akcize na lož ulje kako bismo premostili cjenovni jaz između različitih kategorija naftnih derivata”, napisali su predstavnici bh. vlasti u Pismu namjere MMF-u.\nPrevious ArticleVlada SBŽ: Novac za nabavku i popravku CT aparataNext ArticlePapa će u Fatimi kanonizirati dvoje malih pastira


Da li Sari ima plan B kada bude ostao bez štopera?\nIzvor: Sportske.net, 13.Dec.2018, 14:35\nBiće to novo poglavlje u karijeri iskusnog defanzivca.\nČelsi beleži dobre rezultate, uspeli su da savladaju i aktuelnog šampiona, a ono što je vrlo bitno, Siti nije uspeo da im postigne gol.\nIpak, ako pitate navijače Čelsija, oni bi najradije menjali odbranu i ne slažu se sa Sarijevim izborom. Sari je vratio Luiza, igrača koji kao da se opraštao od profesionalnog fudbala i upario ga sa Ridigerom, dok su na klupi ostali Kristensen i Geri Kejhil.\nKejhil >> Pročitaj celu vest na sajtu Sportske.net << nije zadovoljan svojim statusom u klubu i želi da igra. Kako engleski mediji prenose, "Plavci" su dali zeleno svetlo kapitenu ovog tima da napusti klub.\nSari se složio sa tim i sada je odluka na Kejhilu, ali izgleda da je tridesetdvogodišnji štoper već prelomio i samo ostaje da vidimo čiji dres će obući u januaru.\n"Ja ga mnogo poštujem, on je osvojio apsolutno sve sa ovim klubom, ali ja moram da radim svoj posao", započeo je Sari.\n"Možda je on najbolji u šesnaestercu, ali naši defanzivci moraju da imaju oko 100, 110 dodavanja po utakmici, tako da je meni potreban igrač koji je odličan tehničar."\n"On je u poslednjoj godini ugovora, on mora da odluči da želi novu ugovor ovde ili u drugom klubu", rekao je trener Čelsija.\nPominje se da bi Kejhil mogao da ode u Arsenal, kome je potreban defanzivac, pogotovo nakon povrede Roba Holdinga i Emeri će sigurno kupovati u januaru. Pored Kejhila, oni su zainteresovani za Erika Baija iz Junajteda i Fernanda Kalera iz Valjadolida. Međutim, koga bi "Plavci" mogli da dovedu na "Stamford bridž"?\nDan pre: 12.Dec.2018\nDan posle: 14.Dec.2018


Članovi Mreže savjeta učenika Republike Srpske posjetili Narodnu skupštinu | NSRS\nČlanovi Mreže savjeta učenika Republike Srpske posjetili Narodnu skupštinu\nPredstavnici i članovi Mreže savjeta učenika Republike Srpske, njih oko 100, danas su, u okviru programa „Dani otvorenih vrata“, posjetili Narodnu skupštinu Republike Srpske.\nPosjeta je organizovana u saradnji sa Omladinskim komunikativnim centrom, a tim povodom članovima Mreže savjeta učenika Republike Srpske u Velikoj sali obratio se predsjednik Narodne skupštine Republike Srpske Nedeljko Čubrilović.\nPredsjednik Čubrilović kazao je da je Narodna skupština Republike Srpske najviša zakonodavna i najstarija institucija Republike Srpske.\n„Narodna skupština je pratila razvoj Republike Srpske i dala ogroman doprinos za uspostavljanje ustavnih okvira Republike i formiranju svih njenih institucija“, rekao je Čubrilović.\nPredsjednik Čubrilović je kazao da je Narodna skupština prošle godine obilježila 25 godina postojanja i rada, te da je taj jubilej obilježen nizom manifestacija i izložbi širom Republike Srpske i Srbije.\nPredsjednik Narodne skupštine poželio je učenicima sreću i uspjeh u daljemškolovanju i pozvao ih da se aktivnije uključe u društveni i politički život Republike Srpske i tako doprinesu razvoju našeg društva i institucionalnog sistema.\nPotom je generalni sekretar Narodne skupštine Republike Srpske Marko Aćić učenicima održao prezentaciju o organizaciji i radu Narodne skupštine.\nAćić je govorio o strukturi i funkcionisanju Narodne skupštine, njenim organima i radnim tijelima, nadležnostima, poslaničkim klubovima, Poslovniku o radu, procedurama za usvajanje akata i radu Službe Narodne skupštine, a posebno je predstavio osnovne elemente obilježja Republike Srpske.\nGeneralni sekretar je podsjetio da je Narodna skupština najviša zakonodavna institucija koja je imala osam saziva do 2014. godine kada je formiran deveti saziv.\nPosjeti su prisustvovali predstavnici Vlade Republike Srpske, Ombudsmana za djecu Republike Srpske i Vijeća naroda Republike Srpske.


Intenzivne aktivnosti Vlade na prelasku na jednošalterski sistem poslovanja - Radio Srebrenik\nHomeVIJESTIBIH I SVIJETIntenzivne aktivnosti Vlade na prelasku na jednošalterski sistem poslovanja\n-Već je urađena analiza trenutnog procesa registracije poslovnih subjekata i identifikovana su mjesta gdje se proces može pojednostaviti i ubrzati. Zatim napravljena je analiza i prijedlog za uspostavljanje sistema elektronske registracije poslovnih subjekata kroz koji će se elektronski povezivati vladine institucije koje rade na procesu registracije i omogućiti im da izvršavaju svoje dužnosti brže, jednostavnije i sa više transparentnosti – potvrđeno je Feni iz Generalnog sekretarijata Vlade FBiH.\n– Ova zakonska rješenja će pripremiti podlogu za uspostavljanje jednošalterskog sistema poslovanja i elektronsku registraciju poslovnih subjekata u Federaciji BiH. U praksi, izmjene i dopune zakona i uspostava sistema će proizvesti mnoge beneficije za poslovne subjekte kao što su smanjenje neophodnih koraka za registraciju poslovnih subjekata u Federaciji BiH za 50 posto i smanjenje troškova registracije – ističu iz Generalnog sekretarijata Vlade FBiH.\nPrevious articleRAK se pridružuje obilježavanju Međunarodnog dana osoba sa invaliditetom\nNext articleVlada FBIH dala saglasnost na potpisivanje kolektivnog ugovora za oblast rudarstva


Beta 6. juna 2019. 22:45\nMeksiko je danas objavio da je blokirao bankovne račune dvadesetak ljudi osumnjičenih za povezanost s trgovinom ljudima i da su organizovali ilegalne karavane migranata.\nMinistarstvo finansija je saopštilo da je obaveštajna služba identifikovala 26 osumnjičenih i da je primetilo prebacivanje novca od oktobra 2018. godine. Tada su počeli da kreću prvi tajni karavani iz Srednje Amerike ka granici sa SAD.\nSumnjalo se da migranti ilegalno plaćaju svoje prevoznike, a zatim je uočena povezanost prolaska karavana s migrantima i novčanih doznaka iz Salvadora, Hondurasa, Gvatemale, Kameruna, SAD i Velike Britanije, navelo je Ministarstvo.\nMeksiko upravo pokušava da izbegne kaznene carine koje Vašington namerava da uvede optužujući Meksiko da nedovoljno kontroliše priliv ilegalnih migranata. SAD su zapretile da će u ponedeljak uvesti taksu od pet odsto na svu robu iz Meksika, a taj procenat bi do oktobra mogao postepeno da poraste do 25 odsto.\nNa kraju današnjeg sastanka u Stejt deprtmentu u Vašingtonu meksički ministar spoljnih poslova Marselo Ebrard rekao je da je ostvaren napredak u pregovorima o tome.\nBela kuća je medjutim i danas ocenila da Meksikanci ne čine dovoljno da zaustave migraciju ka SAD.\nMeksikanci su u sredu zaustavili jedan karavan od 1.200 migranaa iz Srednje Amerike i uhapisili 420.


ZAKON O AKCIZAMA: Sniženjem akciza na gorivo do jeftinijeg javnog prevoza\nPrevoznici u Srbiji se zalažu za sniženje akciza na naftne derivate za javni prevoz da ne bi poskupele cena karata, dok nadležni organi ističu da takve izmene trenutno nisu moguće i da o tome može da odlučuje samo nova Vlada Srbije.\nStručnjaci ukazuju da u evropskim državama postoji takva praksa sniženja akciza na naftne derivate za određene delatnosti koje su od javnog značaja.\nDirektiva EU za 2011. čak preporučuje da ta akciza bude niža za određene delatnosti, kao što su saobraćaj, industrija, ali to treba da važi na teritoriji cele države, a ne samo za pojedine gradove, rekao je Tanjugu stručnjak za energetiku Privredne komore Srbije Ljubinko Savić i naveo da je tako, na primer, u Hrvatskoj akciza na gorivo niža za pomorski saobraćaj i za ribolov.\nOsim Gradskog saobraćajnog preduzeća (GSP) "Beograd" sniženje akcize na gorivo bi dobro došlo i saobraćajnom preduzeću "Lasta" i gradskim saobraćajnim preduzećima u ostalim gradovima u Srbiji, kažu prevoznici.\nGradonačelnik Beograda Dragan Ðilas zatražio je od premijera Srbije Mirka Cvetkovića da se razmotri mogućnost sniženja akcize na gorivo za potrebe GSP "Beograda", jer će gradska uprava, u protivnom, biti prinuđena da za više od 20 odsto podigne cenu javnog prevoza u glavnom gradu.\nPostojećom regulativom u Srbiji, međutim, nije propisana mogućost umanjenja iznosa akcize na derivate nafte za pojedinačne korisnike derivata. Propisi se mogu menjati, ali Vlada u tehničkom kapacitetu nema mandat da se o tome izjašnjava, istaknuto je u pisanom odgovoru premijera Srbije Mirka Cvetkovića gradonačelniku Beograda.\nSniženje iznosa akcize na derivate nafte bi značajno olakšalo poslovanje prevoznika zbog sve težih uslova poslovanja, izjavio je Tanjugu generalni direktor "Laste" Velibor Sovrović, ali i dodao da to preduzeće u narednih mesec - dva sigurno neće podići cene prevoza, uprkos visokim cenama goriva.\nU Javnom gradskom saobraćajnom preduzeću (JGSP) Novi Sad će eventualna odluka o povećanju cene prevoza biti doneta u saglasnosti sa Skupštinom grada Novog Sada koja je osnivač preduzeća, rekao je Tanjugu direktor tog preduzeća Branislav Bogaroški.\nPromena cene karata neće biti u visini poskupljenja goriva, ukoliko osnivač odluči da nekim drugim merama pomogne poslovanje JGSP-a, rekao je on i naveo da su cene energenata samo od početka godine poskupele za oko 22 odsto.\nNastojaćemo da to poskupljenje bude "u nivou minimalno potrebnog za pokrivanje redovnog funkcionisanja gradskog saobraćaja", istakao je on i naglasio da JGSP Novi Sad funkcioniše na granici izdržljivosti, uprkos preduzetim merama štednje i racionalizaciji poslovanja.\nTrenutno pojedinačna cena karte na gradskim linijima u Novom Sadu košta 45 dinara. Iz gradskog budžeta za pokrivanje troškova goriva JGSP Novi Sad predviđeno je 150 miliona dinara, a za amorizaciju autobusa 120 miliona.\nU gradskom saobraćajnom preduzeću u Nišu kažu da nema zahteva za poskupljenje prevoza i da povećanje cene karata u gradskom prevozu u tom gradu neće biti, jer je iz gradskog budzeta za subvencije gradskog i prigradskog saobraćaja za ovu godinu izdvojeno 236 miliona dinara.\nOve godine planirano je da se u državnu kasu od akciza na gorivo slije 93,1 milijardu dinara, što je 12,4 odsto ukupnog budžetskog prihoda.\nZbog pada prometa priliv je po tom osnovu u prvih pet meseci manji za 13,1 odsto u poređenju sa istim periodom prošle godine.\nIzvor: Tanjug, 13.6.2012.


USVOJEN IZVEŠTAJ O IZVRŠENJU ODLUKE O BUDŽETU GRADA ZA PRVIH 6 MESECI | Televizija Leskovac\nNa današnjoj sednici Gradskog veća usvojen je izveštaj o izvršenju Odluke o budžetu grada Leskovca za prvu polovinu ove godine, prema kojem su u ovom periodu izvršeni rashodi i izdaci u iznosu od milijarde 684 miliona, 121-e hiljade 862 dinara. Ostvareni prihodi i primanja, kao i preneta neutrošena sredstva ostvareni su u iznosu od jedne milijarde, 757 miliona, 487 hiljada, 433 dinara.\nRashod koji je značajno odstupio sa izvršenjem od planiranog je iznos od 97 miliona 310 hiljada 680 dinara, a obuhvata novčane kazne i penale po rešenju sudova, kao posledica tužbi, po osnovu eksproprijacije imovine, ujeda pasa lutalica, troškova radnih sporova radnika, sudskih i advokatskih usluga.\nGradski većnici usvojili su i tromesečni izveštaj za drugi kvartal o praćenju rada javnih i javno komunalnih preduzeća, za prvu polovinu ove godine.\nNa ovoj sednici Gradskog veća, između ostalog, usvojen je izveštaj komisije o toku javne rasprave o zahtevu za izgradnju dva parka za pse u kojem je zaključeno da predložene lokacije – park Devet Jugovića i park pored stadiona Dubočica nisu prihvatljive, ali da je gradu potreban jedan ovakav objekat. Gradonačelnik Cvetanović predložio j eda se park izgradi na prostoru pored Tekstilne škole. Na današnjoj sednici Gradskog veća usvojena su i četiri predloga rešenja kojima s eprihvataju zahtevi građana za naknadu nematerijalne štete nastale usled ujeda pasa lutalica u iznosu od po 40 hiljada dinara, odnosno 55 za jedno maloletno dete. Odobren je i zahtev Turističke organizacije Leksovca za sredstva u iznosu od 360 hiljada dinara za organizaciju snimanja emisije „Najlepše narodne pesme-RTS karavan“ koja će biti održana petog septembra. Gradonačelnik Cvetanović predložio je predsedniku Skupštine da se zasedanje skupštine grada održi šestog septembra.\nTags: gradsko veće, SEDNICA GRADSKOG VEĆA\nNOVA LOKACIJA ZA PARK ZA PSE – PROSTOR PORED TEKSTILNE ŠKOLE


NBS: REFERENTNA KAMATNA STOPA ZADRżANA NA NIVOU OD 6 ODSTO\nIzvršni odbor Narodne banke Srbije odlučio je na sednici održanoj 9. jula 2015. godine da referentnu kamatnu stopu zadrži na postojećem nivou od 6 odsto.\nRazmatrajući aktuelna monetarna i makroekonomska kretanja i projekcije, Izvršni odbor je konstatovao da se međugodišnja inflacija kreće ispod donje granice dozvoljenog odstupanja od cilja, ali da će se u narednim mesecima vratiti u ciljani okvir.\nNa povratak inflacije u granice cilja uticaće efekti do sada preduzetih mera monetarne politike, kao i faktori koji su u prethodnom periodu imali privremeno dezinflatorno dejstvo, poput očekivanog rasta regulisanih cena i iscrpljivanja efekata pada cena primarnih proizvoda.\nTrajniji dezinflatorni efekti i dalje će dolaziti od niske agregatne tražnje i niske inflacije u međunarodnom okruženju. Od početka godine beleže se povoljniji rezultati u pogledu ekonomske i spoljnotrgovinske aktivnosti, što uz fiskalnu konsolidaciju, doprinosi smanjenju eksterne neravnoteže i stabilnosti deviznog tržišta, konstatovao je Izvršni odbor.\nIzvor: Press služba Narodne banke Srbije, 09.07.2015.


Ministar rada i boračko-invalidske zaštite Republike Srpske Duško Milunović izjavio je danas u Istočnom Sarajevu da je nedopustivo da Sud i Tužilaštvo BiH nisu pokazali odlučnost da procesuiraju zločine nad Srbima.\nOn je podsjetio da se u Miljevićima već treću godinu obilježava stradanje pripadnika ЈNA u Dobrovoljačkoj ulici u Sarajevu 1992. godine jer ranijih godina u tom gradu u Federaciji BiH nije bilo moguće obezbijediti služenje pomena za stradale.\nMilunović je u izjavi novinarima napomenuo je pomen na mjestu stradanja u Dobrovoljačkoj ulici u Sarajevu bio onemogućen zbog huliganskog ponašanja bivših pripadnika muslimanskih paravojnih formacija, koji su vrijeđali i žrtve i njihove najbliže srodnike, kao i sve one koji su došli da odaju počast.\nPrema njegovim riječima, muslimanska strana sve vrijeme navodi da su pripadnici ЈNA u koloni u Dobrovoljačkoj ulici bili legitimni vojni cilj, mada je to bila vojna kolona u marševskom borbenom poretku, za koju je bilo dogovoreno da mirno izađe iz Sarajeva.\nOn podsjeća da su tada ubijani vojnici koji su bili onesposobljeni za borbu, što je, prema svim međunarodnim konvencijam i pravilima, kažnjivo i smatra se ratnim zločinom.\nMilunović ističe da su oni ubijani na svirep način, te podsjeća i na memoare nekadašnjeg komandanta Unprofora generala Luisa Mekenzija, u kojima navodi da je to jedan od njegovih najtežih dana u životu, jer je vidio pripadnike Teritorijalne odbrane takozvane RBiH koji pucaju u lica u civilnom vozilu koje je bilo u koloni, te tragove krvi na vjetrobranskim staklima.\n"Ako to za Tužilaštvo BiH nije zločin, ne vidim kada i kako će biti suđeno za zločine počinjene nad Srbima", kaže Milunović.\nMilunović, koji je i predsjednik Odbora Vlade Republike Srpske za njegovanje tradicije oslobodilačkih ratova, naglašava da niko nije procesuiran ni za zločine nad Srbima i na području Birča i Podrinja, zapadnokrajiških opština.\n"Ne očekujem za sada ništa novo. Ukoliko se nastavi sa ovom praksom, biće očigledno da Tužilaštvo i Sud BiH postoje samo zato da sude Srbima, a, s druge strane, zločini počinjeni nad Srbima ostaju nekažnjeni", izjavio je Milunović.\nU naselju Miljevići u Istočnom Sarajevu danas je obilježeno 27 godina od stradanja pripadnika ЈNA u Sarajevu, kada su ubijena njih 42, ranjen 71, a 207 zarobljeno i mučeno u logorima.\nDuško Milunović Dobrovoljačka ulica


Do sukoba je došlo pošto je Murinjo insistirao da Drente potpiše za Sporting, Benfiku, Bragu ili neki drugi portugalski klub.\n"Murinjo nije želeo da dođem u Englesku. Govorio mi je da bi trebalo da odem u Portugal i da tamo ima dobrih timova. Kada sam rekao da to ne želim, upitao me je: Šta očekuješ, da Bajern ili Arsenal dođu po tebe?", rekao je Drente.\nOn je odgovorio Murinju da želi da ide tamo gde će se lepo osećati, a ne gde portugalski trener želi.\n"Ne znam zbog čega je insistirao. Portugalski fudbal mi ne odgovara i ne volim ga. Imao sam osećaj da ima neke interese sa tamošnjim klubovima", dodao je Drente.\nHolanđanin je potom ispričao šta se dešavalo po isteku pozajmice Erkulesu.\n"Rekli su mi iz Reala da će me Murinjo zvati ali on to nije učinio. Posle je izmišljao kako nije mogao da me dobije i nađe a svi ostali su mogli. Murinjo je želeo da me se otarasi jer je bio uveren da sam igrač problematičnog ponašanja, a ja sam u Erkulesu prestao da treniram jer me mesecima nisu plaćali. Siguran sam da bi i on učinio isto na mom mestu", rekao je Drente.\nIgrač sredini terena najverovatnije neće debitovati za novi tim u duelu Evertona protiv Aston Vile, ali očekuje da bi već u narednom kolu mogao da bude u kombinaciji za utakmicu protiv Vigana na "Gudison parku".


Krah sistema: Poljaci upozoravaju na opasnost od rušenja novog START-a - 11.02.2020, Sputnik Srbija\nPoljski Institut za međunarodne odnose pri Vladi Republike u svom biltenu piše da bi krah Sporazuma o smanjenju strateškog ofanzivnog naoružanja (novi START)... 11.02.2020, Sputnik Srbija\n13:07 11.02.2020 (Osveženo: 01:43 26.08.2021)\n© REUTERS / Kacper PempelPoljski vojnici na vojnim vežbama\nPoljski Institut za međunarodne odnose pri Vladi Republike u svom biltenu piše da bi krah Sporazuma o smanjenju strateškog ofanzivnog naoružanja (novi START) predstavljao pretnju za NATO i Evropu, te da bi rezultirao trkom u naoružanju između Moskve i Vašingtona, zbog čega bi najveću cenu platila Evropa.\nRuski eksperti ističu da su strahovi Poljske preuveličani, jer ni SAD, a ni Rusija nemaju želju, a ni potrebu za uvećanjem svog nuklearnog arsenala, ali da se obe strane na ovaj način lišavaju mogućnosti kontrole nad postojećim naoružanjem, što je svima jasno.\n„I u Rusiji i u SAD postoje odgovorni ljudi koji razumeju stepen odgovornosti za svoje nuklearno naoružanje. Poljaci pokušavaju da iskažu svoje mišljenje tamo gde ih niko ništa ne pita. Ako se Poljska toliko brine, onda treba da odredi svoj politički status — ili je saveznik SAD ili je suverena država koja ima svoje, a ne američke nacionalne interese za uspostavljanje odnosa sa drugim državama", rekao je Aleksandar Mihajlov iz Saveta za spoljnu i odbrambenu politiku.\nEkspert dodaje da Poljska zapravo na ovaj način pokušava da učvrsti svoju poziciju u medijskom prostoru i da pokaže svoju nepristrasnost, ali samo kada je reč o pitanjima na koja zapravo ne može da utiče.\nStrah od manjka američke pažnje\nZvaničnici u EU, pa i sam generalni sekretar NATO-a Jens Stoltenberg, pozivaju strane da obnove dijalog i nađu održivo rešenje u sferi kontrole naoružanja. Njihove brige su razumne, pišu poljski eksperti, zato što, bez obzira na to što se ovaj Sporazum tiče američko-ruskih odnosa, postoji bojazan da će rušenje ovog Sporazuma imati negativne efekte na funkcionisanje Severoatlantske alijanse.\nS jedne strane može doći do nesuglasica između članica NATO-a o budućoj politici „obuzdavanja“, a sa druge strane u američkom Kongresu može doći do rasprava oko modernizacije nuklearnog potencijala.\n© AFP 2022 / SERGEI SUPINSKY Poljaci se plaše da bi u slučaju rušenja START-a SAD Evropi pridavale manje pažnje\nPoljaci se plaše da bi u slučaju rušenja START-a SAD Evropi pridavale manje pažnje\nU slučaju rušenja Sporazuma, ako dođe do modernizacije američke vojske, to će se desiti na račun finansiranja običnih oružanih sila raspoređenih u Evropi. Eksperti smatraju da se Poljaci, kao i ostali Evropljani, zapravo plaše da će tada SAD pridavati Evropi manje pažnje, a u uslovima kada su mnoge države postale „legitimna meta“.\n„Poljska se plaši, kao i mnoge druge male zemlje — Letonija, Estonija i Litvanija, jer su razmestile na svojoj teritoriji kontingente američke vojske i stvorili su na taj način pretnju za svoju zemlju“, rekao je Mihajlov.\nSAD su do sada srušile sve postojeće sisteme za kontrolu nad naoružanjem, kako one dogovorene sa Sovjetskim savezom, tako i sporazume potpisane sa Ruskom Federacijom.\n„U tom kontekstu, bez obzira na savezništvo između SAD i Poljske, potpuno je razumno postojanje straha“, dodaju eksperti.\nSAD nije u interesu da ispusti Evropu\nViktor Litovkin, vojni analitičar, zastupa nešto drugačiji stav. On smatra da se pažnja koju SAD poklanjaju Evropi neće smanjiti.\n„Činjenica je da su SAD u Evropi kako bi obuzdale Evropu, tako da ona ne bude konkurent SAD. Vašington ima ozbiljne konkurente, a to su Rusija, Kina i Evropa. Kada su SAD prisutne u Evropi, one kroz NATO upravljaju njom, odnosno SAD drže Evropu u uzdama. Tako da oni neće oslabiti pritisak i uticaj u Evropi, jer izgubiti Evropu, znači odgojiti još jednog konkurenta SAD“, rekao je ekspert.\nPoljski eksperti kritikuju SAD da namerno traže opravdanje za povećanje nuklearnog potencijala.\nRuska strana ističe spremnost na dogovor i upozorava da je ovaj Sporazum poslednji kamen u onome što je ostalo od sistema međunarodne bezbednosti, ali je pozicija SAD neodređena.\n© Sputnik / Kirill Kallinikov / Uđi u foto-galerijuRuska strana spremna je na dogovor, dok je pozicija SAD-a neodređena\nRuska strana spremna je na dogovor, dok je pozicija SAD-a neodređena\nVašington ne isključuje mogućnost produženja Sporazuma, ali odlaže ovaj trenutak, insistirajući na potpisivanju obuhvatnijeg sporazuma, u kome bi učestvovala i Kina, a koji bi uključivao i sve vidove novog ruskog naoružanja.\nOvaj poljski bilten kao najoptimalniji scenario navodi produženje START-a, ali i istovremeno vođenje paralelnih pregovora između SAD, Rusije i Kine o širenju kontrole nad nuklearnim oružjem.\nPodsetimo — Sporazum o smanjenju i ograničenju strateškog ofanzivnog naoružanja (novi START) potpisan je 2010. godine između američkog predsednika Baraka Obame i ruskog predsednika Dimitrija Medvedeva. Stupio je na snagu 2011. godine sa rokom važenja od deset godina i mogućnošću produženja na još 5 godina.\nPrema ovom dokumentu strane su se obavezale da će smanjiti broj bojevih glava u periodu od sedam godina na 1.550 jedinica, a broj interkontinentalnih balističkih raketa i balističkih raketa za podmornice i teške bombardere na 700 jedinica.\nTreba napomenuti i da su originalni START nakon nekoliko decenija pregovora konačno potpisali Džordž Buš i Mihail Gorbačov 1991. godine, ali je on prestao da važi 2009. godine, da bi godinu dana kasnije bio potpisan novi START.


Vesti91 sportske vesti za 2020-09-16 strana 4865\nUmeli su da proslave podvig protiv Klipersa!\n16.09.2020 04:27 - B92\nNikola Jokić, košarkaš Denver Nagetsa, posle velike pobede nad Los Anđeles Klipersima rekao je da niko, van tima, nije verovao da je to moguće.\nSrpski teniseri Dušan Lajović i Filip Krajinović dobili su protivnike u drugom kolu Rima.\nKako su košarkaši Denver Nagetsa izbacili Los Anđeles Kliperse iz plej-ofa nikome nije jasno.\nBranilac titule u Trci oko Francuske biciklista Ineosa Egan Bernal povukao se sa čuvene trke, uoči 17. etape.\nPatrik Beverli, košarkaš Los Anđeles Klipersa, pokazao je pravo lice svog karaktera.\nJoš dva pozitivna slučaja u Efesu\nDva člana košarkaške seniorske Anadolu Efesa zaražena su koronavirusom, saopštio je turski klub.\nKalinić slavio protiv Lučića, Nedović nosio PAO, debakl Olimpijakosa\nEvroligaši počeli su da se "zagrevaju" za novu sezonu.\n16.09.2020 04:27 - HotSport\nKošarkaši Denvera pobedili su Los Anđeles Kliperse u sedmoj, odlučujućoj utakmici rezultatom 104:89 i na taj način se plasirali u finale zapadne konferencije NBA lige. Ekipa Majkla Melouna napravila je istorijski preokrer, nakon što je gudnila 3-1 u seriji. Nagetsi su drugi put u ovom plej-ofu nadoknadili zaostatak od 3-1 u seriji (isto je bilo The …\nZavršen je veliki posao. Portugalski napadač Antonio Tomane i zvanično više nije igrač Crvene zvezde od koje se emotivno oprostio samo noć pred utakmicu crveno-belih sa Omonijom. Tomane je juče stigao u Samsun sa kojima je u posredstvu menadžera Igora Lambulića i gazde kluba potpisao ugovor. Sada već bivši napadač srpskog šampiona u novom …


Lidl Srbija dobitnik sertifikata "Top employer 2021" - B92\nBeograd -- Lidl Srbija dobitnik je prestižnog sertifikata „Top Employer Serbia“ i „Top Employer Europe“, za 2021. godinu, saopšteno je iz te kompanije.\nIzvor: B92 utorak, 26.01.2021. | 11:20 -> 11:38\nNagradu je dobio na nivou države Srbije i teritorije Evrope zajedno sa Lidl kompanijama u još 18 zemalja, koje dodeljuje Top Employers Institute, vrednujuæi jasno definisane procese upravljanja ljudskim resursima koji utièu na izgradnju fer odnosa, kao i benefita koje kompanija pruža svojim zaposlenima, saopšteno je.\nPoziciju jednog od najboljih poslodavca u Srbiji, Lidl Srbija opravdava konstantnom brigom i uslovima koje zaposleni imaju u ovoj kompaniji, navedeno je u saopštenju Lidla.\n„Lidl Srbija je kompanija koja posluje po precizno definisanim HR procesima i procedurama, kroz koje pokazuje svoju profesionalnost i posveæenost zaposlenima. Samo neki od benefita po kojima se Lidl istièe kao jedan od najpoželjnijih poslodavaca u Srbiji i regionu jesu moguænost rada od kuæe za radna mesta na kojima je to moguæe, privatno zdravstveno osiguranje za sve zaposlene, isplata svakog minuta prekovremenog rada i obezbeðeni uslovi za kontinuirano usavršavanje zaposlenih. Ovim kompanija potvrðuje da se kroz svoje svakodnevno poslovanje zalaže za to da svojim zaposlenima obezbedi oseæaj pripadnosti zajednici“, kaže se u saopštenju.\n„Lidl svojim zaposlenima nudi sigurno i fer radno okruženje, kao i moguænosti za obuku i razvoj. Ovo obećanje postaje još znaèajnije u vremenima velikih izazova, poput onih sa kojima se trenutno suoèavamo. Briga za zaposlene, otvoreni i fer odnosi i motivisani zaposleni su veoma važni u ovom pogledu - zbog èega nam je posebno drago što smo sertifikovani kao vrhunski poslodavac. Naši zaposleni su u srcu našeg uspeha. Oduševljeni smo što je naš rad sa ljudima prepoznao i nezavisni struèni institut, najkompetentniji za datu oblast - to pokazuje da smo na dobrom putu“, izjavila je Ivana Markoviæ, izvršna direktorka Ljudskih resursa kompanije Lidl Srbija.\nInstitut koji vrši sertifikaciju, godišnje dodeli 1.600 „Top Employer“ priznanja u 120 gradova i regija širom sveta. Ovaj prestižni meðunarodni sertifikat se dobija na osnovu istraživanja koja Top Employers Institute sprovodi u 6 oblasti, 20 segmenata meðu kojima su: radno okruženje, odnos prema zaposlenima, liderstvo, etika, razvoj zaposlenih i uèenje.\n„Godinu 2020. smo ispratili kao jednu od najizazovnijih u istoriji poslovanja. U tom kontekstu, kompanija Lidl Srbija može biti posebno ponosna na èinjenicu da je baš u ovoj godini dobila status jednog od najboljih poslodavaca. Sertifikat „Top Employer“ predstavlja potvrdu da Lidl Srbija zaista stavlja dobrobit svojih zaposlenih na prvo mesto i na tome joj èestitamo“, istakao je David Plink, CEO Top Employers Instituta, navedeno je u saopštenju.


Sanski Most: Metkom u potiljak jednog brata, strijeljanje drugog\nNaslovnica NAJNOVIJE Nacija Sanski Most: Metkom u potiljak jednog brata, strijeljanje drugog\nSanski Most – Svjedok Tužilaštva BiH je ispričao kako su mu dvojica braće ubijena, a otac i on premlaćivani nakon što su uhapšeni u Sanskom Mostu 1992. godine.\nSvjedok Nedim Bišćević je ispričao da su u maju 1992. policajci i vojnici uhapsili i zatvorili njegovog oca Faika, zatim majku, brata i njega, a kasnije i još jednog brata.\nZajedno sa majkom i bratom je zatvoren u Osnovnu školu “Front”, a 3. juna prebačeni su u dvoranu Srednjoškolskog centra u Sanskom Mostu, gdje mu je doveden još jedan brat.\nBišćević je pojasnio da je preko radija dok je bio zatvoren u dvorani čuo “proglas” oca Faika, koji je bio prvi predsjednik Stranke demokratske akcije (SDA) u Sanskom Mostu. U proglasu je, kako je svjedok kazao, njegov otac pozivao da Bošnjaci predaju oružje i priznaju legalnu srpsku vlast.\nOn je dodao kako je saznao da je proglas sačinio Krizni štab Srpske demokratske stranke (SDS).\nIz Srednjoškolskog centra je svjedok, kako je naveo, zajedno sa jednim bratom prebačen u logor Manjaču. Ustvrdio je da je vidio kako mu tuku brata i govore: “Držite ga, to je sin Faika Bišćevića.”\n“Mog brata Harisa tuku, sva mu glava krvava”, kazao je Bišćević, pojasnivši da je i on udaran tokom sprovođenja, kao i u štali na Manjači.\nSvjedok je rekao kako je primijetio da mu je brat Haris odvojen, kao i još petorica Bošnjaka. Kasnije je saznao da je posljednji ubijen od izdvojenih zatočenika, metkom u potiljak.\nNa Manjaču je, kako je Bišćević dodao, doveden i brat blizanac Edin, koji je pružao pomoć zatočenicima koji su se pogušili u kamionu prilikom transporta. Prema ranijim iskazima svjedoka, tokom transporta na Manjaču ugušilo se 19 ljudi.\n“Moj brat je polijevao zatočenike i davao im umjetno disanje”, kazao je svjedok, istaknuvši da dan kasnije više nije vidio brata, a saznao je da je vraćen sa ugušenima i sa još petoricom strijeljan.\nOn je kazao da mu je otac, koji je u međuvremenu preminuo, ispričao da je premlaćivan u mjestu Magarce, te da su mu u policiji prijetili da će mu ubiti suprugu, sinove i na kraju njega.\nBišćević je svjedočio na suđenju Mirku Vrućiniću, optuženom da je, kao načelnik Stanice javne bezbjednosti (SJB) i član Kriznog štaba u Sanskom Mostu, od aprila do decembra 1992. učestvovao u udruženom zločinačkom poduhvatu, u sklopu kojeg su vršena ubistva, prisilna preseljenja, protivzakonita zatvaranja i prisilni nestanci.\nRedžo Kurbegović, svjedok koji je nekadašnji predsjednik Općinske organizacije SDA Sanski Most, ispričao je da je nakon hapšenja 25. maja bio u zatvoru policijske stanice Sanski Most 87 dana, gdje je premlaćivan i ispitivan.\nKurbegović je pojasnio je da je i on morao za Radio Sana čitati proglas da bošnjačkom narodu ne prijeti opasnost i da predaju naoružanje.\nPotvrdio je da je u zatvoru u policiji vidio Faika Bišćevića i “zaprepastio se” kako je izgledao.\nNastavak suđenja zakazan je za 5. februar, kada će biti nastavljeno ispitivanje svjedoka Kurbegovića.


Press Online :: Svet :: Oland: Francuska otpočinje izviđačke letove iznad Sirije\nFrancuska će od sutra izvoditi izviđačke letove iznad položaja Islamske države (IS) u Siriji, rekao je francuski predsednik Fransoa Oland, ali je naglasio da Pariz neće slati kopnene trupe u tu zemlju.\n"Zatražio sam od Ministarstva odbrane da od sutra iznad Sirije počnu izviđački letovi, što će nam omogućiti da isplaniramo vazdušne napade protiv IS", rekao je Oland danas na šestomesečnoj konferenciji za štampu u Parizu. Kako je precizirao, Francuska želi da zna šta se sprema protiv nje, kao i protiv sirijskog stanovništva, te će na osnovu prikupljenih informacija biti spremna za napade. On je istakao da Francuska neće slati kopnene snage u Siriju pošto bi, kako je naglasio, to bilo nedosledno i nerealistično, prenosi AFP. "Neki nam kažu da bi trebalo napasti na kopnu - oni koji su ranije bili protiv bilo kakve intervencije... To bi bilo nerealistično, jer bismo bili jedini, a beznačajno bi bilo zato što bi preraslo u okupacione snage, tako da to nećemo raditi", objasnio je šef francuske države. On je ukazao da je na regionalnim snagama da preuzmu odgovornost, dok će Francuska, prema njegovim rečima, raditi na iznalaženju političkih rešenja. "Politička tranzicija je od suštinskog zančaja. Ništa se ne sme učiniti što bi učvrstilo položaj sirijskog predsednika Bašara al-Asada", zaključio je Oland. On smatra da je Asad odgovoran za situaciju u Siriji i da rešenje za krizu u toj zemlji izsikuje da on u dogledno vreme ode sa vlasti.Istovremeno, francuski mediji prenose da je, prema rezulatima najnovije ankete, 61 odsto Francuza za učešće francuskih trupa u kopnenoj vojnoj intervenciji protiv IS u Siriji.\nOland za zajednicki napor unutar EU ili će Šengen propasti\nEvropska šengenska zona će propasti bez zajedničkog napora unutar Evropske unije (EU) da se podele izbeglice među državama članicama, ocenio je Oland. "Ako ne postoji zajednička politika, ovaj mehanizam neće funkcionisati, propašće i to će nesumnjivo biti kraj Šengena i povratak na nacionalne granice", ukazao je Oland. On je rekao da misli na "obavezujući i stalni" sistem za podelu izbeglica među zemljama EU. "Da ovaj sistem bude efikasan trebaće da postoje centri gde bi izbeglice mogle da budu registrovane i njihova prava na azil proverena, kao i veća saradnja sa njihovim zemljama porekla", naveo je Oland. Prema njegovim rečima pitanje izbeglica i raseljenih lica je pre svega problem koji pogađa južne zemlje. "To se tiče Afrike, Bliskog istoka, ali i drugih kontinenata, uključujući Aziju. Mi ćemo predložiti da budemo domaćin međunarodne konferencije o izbeglicama u Parizu", rekao je Oland. Francuska će primiti 24.000 izbeglica u naredne dve godine, rekao je ranije danas francuski predsednik koji je istakao da je predložio obavezni mehanizam prihvatanja izbeglica sa raspodelom među zemljama. On je, govoreći na šestomesečnoj konferenciji za štampu, podsetio da je od početka godine 350.000 ljudi prešlo Mediteran da bi ušlo u Evropu što je, kako je istakao, "mnogo - tri puta više nego prošle godine". "Ova kriza mora biti rešena, i to će biti uz doprinos Francuske", naglasio je šef francuske države, prenose francuski mediji. Kako je naveo, on je pred ovom dramatičnom situacijom predložio trajni i obavezni mehanizam prihvata izbeglica sa raspodelom među zemljama, a Pariz i Berlin već nekoliko nedelja pripremaju globalni plan, koji će biti podnet savetu ministara unutrašnjih poslova 14. septembra. "Predložićemo održavanje međunarodne konferencije posvećene izbeglicama. Pariz je spreman da bude domaćin skupa", dodao je on. Oland je ukazao da, kako bi se izbegao egzodus, treba delovati zajedno sa zemljama iz kojih izbeglice vode poreklo i sa tranzitnim zemljama, te da treba pružiti humanitarnu pomoć svim tim zemljama. "To će biti tema samita u La Valeti 11. novembra i Francuska će izneti predloge", najavio je Oland, dodavši da je imigracija pitanje koje pogađa južne zemlje, a ne severne.\nOland predlaže susret šefova četiri zemlje u Parizu\nOland je predložio sastanak lidera Francuske, Nemačke, Rusije i Ukrajine u Parizu kasnije ovog meseca kako bi se unapredili mirovni pregovori, nakon skorašnjeg napretka na planu prekida vatre u istočnoj Ukrajini. Oland je na današnjoj konferenciji za novinare u Parizu rekao i to da će, ukoliko mirovni proces bude uspešan, predložiti ukidanje sankcija Rusiji. "Proces je napredovao. Bilo je napretka u poslednjih nekoliko nedelja. Prekid vatre se gotovo poštuje", izjavio je Oland na konferenciji za novinare, prenosi Rojters. Oland je rekao kako će ovih dana doći do susreta ministara inostranih poslova četiri zemlje, kao i da je on predložio sastanak lidera u Parizu pre otvaranje generalne skupštine UN (28. septembra), "kako bismo mogli da procenimo proces i privedemo ga kraju".


Kosta Brava Letovanje 2021-Euforija travel Zrenjanin\nKosta Brava Letovanje 2021\nPredstavlja jedno od najvećih i najlepših španskih letovališta na Sredozemnom moru. Poseduje nekoliko dugačkih peščanih plaža i veliki broj hotela i vila, mnoštvo restorana, barova, šoping centara, zabavnih parkova. Uzivajte I vi u ovoj izuzetnoj atmosferi zabave i kupanja, peskovitim plažama od kojih je najveća gradska plaža Santa Maria, takođe I vrelim noćnim zabavama uz sangriju, flamenko (flamenko klub La Siesta), (poznata je diskoteka Hollywood)… Sve u svemu raj za mlade i za one koji se tako osećaju i željni su noćnog provoda. Buran i moderan noćni život se od glavne ulice sa najvećim brojem barova i diskoteka stišava polako ka periferiji mesta. Tako se iznad plaze Fenals nalazi veliki broj lepih i luksuznih vila kao i pristojnih hotela za porodičan odmor. Idealno za roditelje sa tinejdžerima gde će svako pronaći provod za sebe.\nAko vam se više sviđa Majorka evo 10 razloga da je posetite odmah: Majorka


Uvod u rasprodaju – perfidna saradnja subotičkog JKP Vodovoda i kanalizacije i budimpeštanskog vodovoda | Српски покрет Двери\nSadašnja saradnja, još uvek naših, javnih preduzeća i stranih je uvek dobrodošla ako za cilj ima unapređenje rada samog javnog preduzeća i ako od te saradnje građani imaju koristi. Saradnja subotičkog vodovoda i kanalizacije i budimpeštanskog vodovoda stvara sumnju da se ne radi samo o projektu saradnje sa EU.\nIstraživanjem novinara KRIK-a došlo se do saznanja da je posle prodaje beogradskog vodovoda na redu subotički. Postupci rukovodstva JKP Vodovod i kanalizacija nas uveravaju u to. Na godišnjem tenderu za nabavku materijala, rukovodstvo JKP Vodovod i kanalizacija Subotica je favorizovalo mađarsku kompaniju „Paor-Viz kft“ koja je dala ponudu zajedno sa subotičkim preduzećem „Watermain d.o.o“. Direktor „Watermain d.o.o.“ je Čila Goli, kadar SVM-a. Nedavno je ta ista Čila Goli postavljena za direktoricu „Regionalne deponije“.\nKad se javna preduzeća oslobode ovakvih kadrova i upliva politike u pravljenje tendera, tada će naša javna preduzeća dobro poslovati.\nKroz projekte saradnje budimpeštanski vodovod želi da se nametne kao potencijalni kupac za JKP Vodovod i kanalizacija Subotica.\nGrađani Subotice o tome ništa ne znaju i mi ih ovom prilikom obaveštavamo da postoji namera da se subotički vodovod nađe u vlasništvu budimpeštanskog. Naime, budimpeštanski vodovod je u početnim privatizacijama u Mađarskoj bio prodat jednoj nemačkoj kompaniji. Građani Budimpešte su ubrzo osetili „boljitak“ u vidu uvećanih računa i to pet puta u odnosu na prethodne. Nakon promene vlasti i oporavka ekonomije, Mađarska je uspela da povrati vlasništvo nad budimpeštanskim vodovodom, 5 godina nakon prodaje i to po ceni od 5 milijardi evra, a prodat je za 800 miliona evra. Sada taj isti budimpeštanski vodovod pokreće aktivnosti koje bi mu omogućile da u bliskoj budućnosti kupi subotički vodovod i kanalizaciju.\nDa podsetimo da je JKP Vodovod i kanalizacija Subotica jedno od najboljih u zemlji, s obzirom da su nedavno urađeni novi bunari, da poseduje najmoderniji prečistač i da za širenje infrastrukture ima prostora. Kada znamo da 1/3 stanovnika Subotice nema gradski vodovod , 1/3 nema kanalizaciju, a 1/3 nema ni vodu ni kanalizaciju, nameće se pitanje zašto se u takvim uslovima uopšte razmišlja o bilo kakvoj prodaji?\nGradska organizacija Dveri u Subotici smatra da JKP Vodovod i kanalizacija treba da ostane u državnom vlasništvu, a da se problem neefikasnog rada rešava sa našom pameću. Postavljenjem profesionalnog menadžmenta, ovo javno preduzeće bi se oslobodilo politike i prekobrojnih nestručnih kadrova, što bi stvorilo uslove za prijem novih stručnjaka i povećanje plata. Krajnji cilj bio bi poboljšanje kvaliteta usluga i širenje vodovodne i kanalizacione mreže na zadovoljstvo svih Subotičana.\nDveri u Subotici su pravovremeno reagovale i upoznale građane Subotice o odvijanju perfidnih igara koje se nažalost, po pravilu, uvek završe na štetu svih nas.\nTagged JKP Vodovod SuboticaLokalne vestiSubotica


Teorija moralnog razvoja Lorensa Kolberga\nSreda, 02 Septembar 2015 10:56\nTeorija moralnog razvoja Lorensa Kolberga Istaknut\nLorens Kolberg, profesor na Harvardu i razvojni psiholog najpoznatiji je po svojoj teoriji moralnog razvoja, na kojoj je počeo da radi još kao student Univerziteta u Čikagu. Polazeći od teorije kognitivnog razvoja, koju je izvorno osmislio švajcarski razvojni psiholog i filozof Žan Pijaže, i koristeći njegovu tehniku pripovedanja da ispriča ljudima priče koje uključuju moralne dileme, on dalje razvija svoje ideje, naglašavajući da postoje tri nivoa moralnog razvoja, od kojih svaki obuhvata po dve faze.\nNa predkonvencionalnom ili predmoralnom nivou su uglavnom deca od rođenja do 9-te godine života. Pošto deca nemaju lični etički kod, oblikuju ga po standardima odraslih, autoriteta koji je izvan njih. Naglasak je na fizičkim posledicama aktivnosti, bez obzira na to, šta je ispravno a šta nije u moralnom smislu. Prva faza na ovom nivou je poslušnost i kazna, u kojoj se dete ponaša dobro, u skladu sa prihvaćenim standardima, koje su utvrdili autoriteti kako bi izbeglo da bude kažnjeno. Drugu fazu karakteriše takođe egocentrično, ali relativnije mišljenje. Deca priznaju da različiti pojedinci imaju različite stavove, a ispravno postaje ono što služi za zadovoljavanje sopstvenih potreba, ponekad i tuđih, bez uzimanja u obzir društvenih merila.\nKonvencionalnom ili konformističkom nivou pripada većina odraslih i dece, obično od 9 do 15 godina. Kako je ponašanje pod velikim pritiskom društvenih dogovora, pravila i zakona, osoba se konformira društvenom redu i pravilima, jer smatra da je samo po sebi vredno opravdati očekivanja i pravila svoje porodice, grupe, nacije. Treća faza ovog nivoa, pod nazivom "dobra devojčica/dečak" podrazumeva ponašanja u kojem osoba pokušava da traži odobrenje od drugih, ispuni očekivanja, da se dopada i pomaže drugima. U četvrtoj fazi osoba postaje svesna širih pravila društva, poštovanja zakona, autoriteta, reda i mira, da bi ih se pridržavala i izbegla krivicu.\nU postkonvencionalnom ili autonomnom nivou osoba stvara autonomne moralne principe na osnovu individualnih prava i pravde. Samo 10 do 15% ljudi je u stanju da dođe do vrste apstraktnog razmišljanja, koje je neophodno za fazu 5 ili 6. U središtu faze 5 je postizanje društvenog ugovora, dobrobiti za sve ljude kako bi osnovna prava bila zaštićena i zato treba da postoje demokratske procedure za izmenu nepravednih zakona i poboljšanje društva. Faza 6 nastaje iz potrebe da se razreši konflikt između vrednosti ljudskih prava i demokratskih procedura i podrazumeva odlučivanje po savesti i samostalno izabranim etičkim principima, koji imaju logičku opravdanost i opštost. Ali, nekada demokratske procedure mogu da vode ugružavanju ljudskih prava, kao kada na primer većina glasa za zakone koji su nepravedni prema manjini.\nPročitano 5481 puta\nteorija moralnog razvoja\nEžen Jonesko - Treba obnoviti temelje našeg života\nRobert Muzil - Naš moral je “mrtav“\nNikolaj Berđajev - Religija Isusa Hrista je nespojiva sa prihvatanjem buržoaskih vrednosti, sa klanjanjem bogatstvu, vlasti, slavi, životnim uživanjima


Vesti online / Sport / Fudbal / Dibala: Nisam novi Mesi, ali bih možda mogao u Barselonu\nDibala: Nisam novi Mesi, ali bih možda mogao u Barselonu\nFudbaler Juventusa Paulo Dibala nije odbacio mogućnost da jednog dana pojača Barselonu rečima da nije naslednik Lionela Mesija, već da gradi svoje ime, baš uoči meča dva tima u Torinu u četvrtfinalu Lige šampiona.\n"Nisam Mesi": Paulo Dibala\nDibala se već duže vreme nalazi na meti Barselone, koja će na leto ponovo pokušati da angažuje jednog od ključnih igrača Juventusa.\n- Mesi je igrač kojem se divim i kojeg mnogo cenim, ali igram za Juventus i želim da pobedim Barselonu. Mesi je moj saigrač iz reprezentacije, sada rival na terenu i učiniću sve da ga pobedim. Ljudi moraju da shvate da ja nisam Mesi, već Dibala i da postoji razlika. Želim da budem Dibala, a ne novi Mesi - rekao je Dibala za španski Mundo Deportivo.\nMladi napadač trenutno je zadovoljan u Juventusu, ali da ne zna šta može da se dogodi u budućnosti.\n- Prelazak u Barselonu? Ne znam šta nosi budućnost... Sličnu situaciju imao sam u Palermu, razmišljao šta može da se dogodi za tri godine, teško mi je da kažem sad. Nikad ne znaš šta može da se desi, trenutno pišem istoriju sa Juventusom i uživam u tome - poručio je Dibala.\nPrva utakmica četvrtfinala Lige šampiona između Juventusa i Barselone igra se sutra od 20.45 u Torinu.\nFUDBAL Kapelo umalo doveo Mesija u Juventus\nFUDBAL Mesi i Ronaldo prethodno strelci u istom danu u Ligi šampiona onda kada je gol dao i Vidić (VIDEO)\nFUDBAL Mesi: Barso, pravo je vreme da ti se odužim\nFUDBAL A, ko ne bi voleo?


Blumova politika zaštite životne sredine i energije | Blum\nOčuvanje prirodnih resursa budućih generacija je velika briga i istovremeno podsticaj za nas. Uvereni smo da je održivo upravljanje moguće samo ukorak ekonomskom i ekološkom jednakošću. Zato se fokusiramo na aktivne mere zaštite životne sredine u svim oblastima kompanije i izvan nje u lancu stvaranja vrednosti i uštedu energije. Zbog toga vršimo neophodne investicije u efikasnije procese i tehničku infrastrukturu. Ograničavamo potrošnju podloge i zemljišta inteligentnim konceptima izgradnje i skladištenja.\nNašim proizvodima i uslugama želimo stvoriti dugoročnu vrednost i koristi za naše partnere, kupce i korisnike nameštaja. Na taj način preuzimamo odgovornost da ozbiljno pratimo ekološke i energetske aspekte u čitavom lancu vrednosti i u okruženju naših lokacija. Zajedno sa našim partnerima želimo da identifikujemo i implementiramo akcione oblasti i mere za dalju zaštitu životne sredine i očuvanje resursa putem lične razmene.\nNaše inovacije nastaju kroz aktivan i lični angažman u potrebama naših kupaca. Ovo se podjednako odnosi na naše proizvode, usluge i procese, a mi postavljamo temelje za najefikasnije korišćenje resursa još od samog početka razvoja naših proizvoda. Na taj način posmatramo ceo životni ciklus naših proizvoda, počevši od nabavke, tokom dugog perioda upotrebe, do kompletne moguće prerade. U cilju razvoja visokokvalitetnih i pre svega dugotrajnih proizvoda aktivno doprinosimo zaštiti životne sredine.\nPokreće nas strast za poboljšanjem postojećih i preispitivanjem granica. Ovo se odnosi i na naš uticaj na životnu sredinu, kao i na korišćenje resursa. Prilikom oblikovanja, konstantnog unapređenja i upravljanja svim našim procesima, nastojimo da što prirodnije iskoristimo prirodne resurse i minimiziramo njihov uticaj na životnu sredinu.\nUspeh naše kompanije u suštini je određen identifikacijom i motivacijom naših zaposlenih. Kada je reč o postizanju naših ekoloških i energetskih ciljeva, svaki zaposleni može i treba da samostalno doprinese očuvanju resursa i zaštiti životne sredine, kako na poslu, tako i na putu do posla. U klimi uzajamnog poverenja i otvorenog dijaloga, želimo da zajedno radimo na postizanju naših ekoloških i energetskih ciljeva na najbolji mogući način.\nNaše ekološke i energetske politike su naša misija i predanost da u kontinuitetu procenjujemo i smanjujemo uticaj na životnu sredinu i potrošnju prirodnih resursa kao što su zemlja, vazduh, energija i sirovine. Obezbedićemo informacije, finansijska sredstva i druge resurse potrebne za postizanje postavljenih ciljeva. Na taj način ispunjavamo važeće zakonske zahteve i obavezujuće obaveze. Posvećeni smo otvorenom dijalogu sa spoljnim zainteresovanim stranama o njihovim dobro zasnovanim zahtevima za zaštitu životne sredine.


PSŽ slavio u "derbiju bogatih", prvenac Mesija! (VIDEO) - Sportske vesti - ProSport\nKošarkaški klub Partizan TEŽAK RASPORED: Evo šta sve čeka KK Partizan u novembru!\nNBA liga Najnovije informacije u vezi povrede Nikole Jokića!\nFudbal Anćeloti nema poverenja u Jovića!\nSportske vesti NOVAK ĐOKOVIĆ NAPRAVIO HAOS: Svađa u Australiji zbog srpskog tenisera!\nFudbalski klub Crvena zvezda Vođa navijača se posle meča u Surdulici obratio fudbalerima! (VIDEO)\nPSŽ slavio u “derbiju bogatih”, prvenac Mesija! (VIDEO)\nVladan Runić Fudbal , Liga šampiona , Sportske vesti\nFudbaleri Pariz Sen Žermena pobedili su Mančester Siti kod kuće rezultatom 2:0 (1:0) u derbiju drugog kola Lige šampiona, uz debitatnski gol Lionela Mesija u dresu Svetaca.\nPosle tri utakmice u kojima nije uspeo da se upiše u strelce, argentinski napadač je probio led. I to protiv ekipe Pepa Gvardiole sa kojim je svojevremeno imao izuzetno uspešnu saradnju u Barseloni.\nBio je to pravi „mesijevski“ gol. Povukao je Leo loptu unapred kroz sredinu, odigrao dupli pas sa Kilijanom Embapeom na ivici šesnaesterca, a zatim iz prve pogodio rašlje i u 74. minutu postavio konačan rezultat na Parku Prinčeva.\nPROČITAJTE JOŠ - Partizan demonstrirao silu protiv Turk Telekoma!\nDo tog momenta viđena je ujednačena borba u reprizi prošlosezonskog polufinala Lige šampiona. Rani gol Svetaca, preko Idrise Gane Geja u osmom minutu, pravio je jedinu razliku.\nU ostalim mečevima koji su igrani u terminu od 21:00 videli smo veliko iznenađenje Šerifa koji je uspeo da slavi u Madridu protiv Reala. Atletiko Madrid je posle preokreta pobedio Milan sa 2:1. Dortmund je minimalcem savladao Sporting, dok je Klub Briž napravio iznenađenje i odneo tri boda sa Red Bul Arene gde je savladao Lajpcig sa 2:1. A Liverpul je na Dragau deklasirao Porto sa ubedljivih 5:1.\nTags Fudbalske vestiLiga šampionaPSŽSportske vesti\nPrethodni članak SENZACIJA: Šerif pobedio Real u sred Madrida! (VIDEO)\nSledeći članak Ema dobija specijalnu pozivnicu!


Ministarstvo poljoprivrede: Ukrajina izgubila četvrtinu svojih obradivih površina\nBeta 13. juna 2022. 21:30\nUkrajina je izgubila četvrtinu svog obradivog zemljišta zbog ruske okupacije nekih oblasti na jugu i istoku zemlje, saopštilo je danas ukrajinsko ministarstvo poljoprivrede navodeći da to ipak ne predstavlja pretnju za bezbednost zemlje u hrani.\n„Uprkos gubitku od 25 odsto obradivog zemljišta, struktura zasejanih useva ove godine je više nego dovoljna da osigura potrošnju“ ukrajinskog stanovništva, rekao je pomoćnik ministra poljoprivrede Tarasa Visotskij, na konferenciji za novinare.\n„Ukrajinski poljoprivrednici uspeli su da se pripreme relativno dobro za setvu pre početka rata“, dodao je on.\nOn je rekao da je u februaru Ukrajina već uvezla oko 70 odsto potrebnog djubriva, 60 odsto fitosanitarnih proizvoda i oko trećinu od potrebnog goriva za setvu.\nVistockij je rekao da je potrošnja takodje pala zbog velikog raseljavanja stanovništva i migracije van zemlje.\nViše od sedam miliona Ukrajinaca interno je raseljeno prema Medjunarodnoj organizaciji za migracije i Visokom komesarijatu UN za izbeglice. Na to se dodaje 7,3 miliona koji su pobegli u inostranstvo, od kojih više od polovina u Poljsku.\nMedjutim ruska blokada više ukrajinskih regiona i blokada izvoza žitarica koju je nametnula ruska flota u Crnom moru primorala je ukrajinske poljoprivrednike da promene sastav toga što seju i količine, rekao je Visotskij.\nPre rata Ukrajina je imala više od trideset miliona hektara obradivog zemljišta, prema nevladinoj medjunarodnoj organizaciji Svetski data centar-Ukrajina.\nIako Visotskij smatra da će posledica ruske invazije imati ograničen uticaj na unutrašnje ukrajinsko tržište, nemogućnosti izvoza žitarica ka inostranstvu izaziva strah da će nastati „uragan gladi“ u narednim mesecim, prema UN.\nUkrajinski predsednik Volodimir Zelenski upozorio je 6. juna da je trenutno izmedju 20 i 25 miliona tona žitarica blokirano i da bi ove jeseni ta količina mogla da poraste na 70 do 75 miliona tona.\nRusko-ukrajinski konflikt suprotstavio je dve supersile za žitarice, Rusija i Ukrajina zajedno obezbedjuju 30 odsto svetskog izvoza žita. Rat je izazvao skok cena žitarica i ulja.


Niška televizija » Prijavi se i osvoji „SKC studio kartu“\nPrijavi se i osvoji „SKC studio kartu“\nObjavljeno 17.09.2014. 12:43\nStudentski kulturni centar Nis, u okviru svoje muzičke produkcije pokreće akciju “SKC STUDIO TICKET“.\nOna predstavlja konkurs za izbor nove kompozicije koja će se, u organizaciji SKC-a Niš, studijski snimiti a nakon toga i promovisati.\nKonkurs je namenjen mladim muzičkim autorima (do 27 godina). Prednost imaju autori koji do sada nisu snimali i izdavali svoje kompozicije.\nSvi zainteresovani mogu da šalju svoje kompozicije (DEMO snimke), na e-mail studio.ticket@skc-nis.com, u periodu od 15. septembra do 15. oktobra 2014. godine.\nPrvi “SKC STUDIO TICKET“ konkurs je otvoren za kompozicije svih muzičkih stilova.\nNakon završetka roka za slanje kompozicija stručni žiri će odabrati jednu kompoziciju koja se ističe inovativnošću i kreativnošću i nagraditi je “SKC STUDIO KARTOM“ koja omogućava njeno studijsko snimanje i promociju.\nCilj ove akcije (konkursa) je da se podstakne i pomogne muzičko stvaralaštvo mladih autora i studenata Univerziteta u Nišu. Ideja SKC-a Niš je da se ovaj konkurs periodično ponavlja i vremenom razvija.\nNišlije, pomozimo Tekiji, Kladovu, Majdanpeku…


Savet za mlade: O važnim temama, ovaj put, bez ministra - Krovna organizacija mladih Srbije\nKrovna organizacija mladih Srbije je u prethodnim nedeljama pomno pratila otpočet proces izmene i dopune Zakona o mladima , kao i rezultate javnih konkursa za projekte i programe od javnog interesa u oblastima omladinskog sektora. Sa tim u vezi, upravo je o ovim temama bilo reči na 17. sednici Saveta za mlade Vlade Republike Srbije održanoj u četvrtak 17.06.2021. godine u Palati Srbije.\nU odsustvu ministra omladine i sporta Vanje Udovičića, sednicom je predsedavala zamenica ministra omladine i sporta, Snežana Žugić. Na sednici se, pored navedenih tema, diskutovalo i o sprovođenju postupka revizije Nacionalne strategije za mlade za period od 2015. do 2025. godine.\nPitanja koja su mladi postavili predstavnicima Ministarstva omladine i sporta odnosila su se na transparetnost i inkluzivnost procesa izmene i dopune Zakona o mladima, kao i predstojeći vremenski okvir za dalje aktivnosti. Kako je stiglo ukupno 7 komentara za izmenu Zakona o mladima, KOMS smatra da ova početna faza nije urađena na način da okupi najveći broj komentara mladih koji nisu deo udruženja. Tome u prilog govori i broj poslatih komentara, jer kako su istakli MOS zvaničnici svega 3 komentara su bila novost i predlozi koji nisu dobijeni u ranijim konsultativnim fazama. Kako bi se ovaj proces realizovao, uzimajući u obzir preporuke i već urađene analize mladih i uz adekvatnu analizu efekata, ali i u partnerstvu sa samim mladima, neophodno je da šire uključivanje mladih u proces izrade Nacrta zakona o izmenama i dopunama Zakona o mladima, bude prioritet MOS-a. Predstavnici/e MOS-a obavestili su članove/ice Saveta o nastavku procesa konsultacija sa mladima i najavili osnivanje radne grupe do kraja meseca juna 2021. godine. Plan je da se sam predlog Zakona o mladima nađe u Skupštini Republike Srbije do 15. novembra 2021. godine.\nPod tačkom razno, mladi predstavnici/e pokrenuli su pitanje dodele sredstava na Javnim konkursima za projekta i programe od javnog interesa u oblastima omladinskog sektora. Mladi su izneli podatke iz analize koju je sproveo KOMS i ukazali na netransparentnost procesa formiranja Komisije za evaluaciju projekata, isključivanje domaćih i međunarodnih organizacija u procesu selekcije projekata na konkursu za stimulisanje zapošljavanja, samozapošljavanja i preduzetništva mladih, nepostojanje bodovne liste po kriterijumima, neblagovremeno objavljivanje rezultata, rešenja i odluke, te nemogućnosti primene žalbene procedure. Takođe, mladi predstavnici/e su istakli da prema podacima koji su javno dostupni, za određeni broj organizacija koje su dobile sredstva na Javnom konkursu, nema informacija o realizaciji prethodnih projekata i aktivnosti na internetu, takođe finansiranih od strane Ministarstva omladine i sporta.\nKako Savet za mlade čine predstavnici/e relevanih tela koja se bave mladima, mladi su iskoristili priliku da pozovu ostale članove Saveta da se aktivnije uključe u rad Saveta odnosno da uključe mlade u svoje aktivnosti. Pozitivan primer je Ministarstvo građevinarstva, saobraćaja i infrastrukture koje je pozvalo mlade na sastanak na kom je prezentovan predlog unapređenja stambene politike za mlade i napravljeni prvi koraci ka uključivanju dela mera u Akcioni plan za sprovođenje Nacionalne stambene strategije.\nMladi predstavnici/e će nastaviti da pokreću važne teme za mlade u okviru Saveta za mlade Vlade Republike Srbije i ukoliko imaš ideju, predlog ili rešenje za koje misliš da bi trebalo da budu deo rada Saveta – slobodno nam prosledi svoju inicijativu. Ovde se možeš informisati na koji način da se uključiš u rad Saveta, a zapisnike sa prethodnih zasedanja možeš pronaći ovde .


Konkurs za Slobodnu zonu Junior – CLUBBING.RS\nKonkurs za Slobodnu zonu Junior\nSeptember 29, 2011 • No Comments •Film\nNa jučerašnjoj konferenciji za štampu u Kulturnom centru REX, filmski festival Slobodna zona i produkcija Fade In iz Zagreba najavili su otvaranje konkursa za Regionalni kamp angažovanog dokumentarnog filma Slobodna zona Junior.\nKamp, treći po redu, održaće se na Paliću u periodu od 9. do 23. januara 2012. godine i namenjen je učenicima i učenicama srednjih škola koji filmskim jezikom i estetikom žele da protumače aktuelne društvene i političke kontekste i istraže aspekte kreiranja društveno angažovanog filma.\nRajko Petrović, mentor polaznika Kampa i selektor festivala Slobodna zona, saopštio je da će polaznici i polaznice uz pomoć profesionalnih filmskih radnika i radnica iz Srbije i regiona imati priliku da se upoznaju sa različitim aspektima filmskog stvaralaštva: pisanjem scenarija, dramaturgijom, režijom, montažom, kamerom, novim medijima, snimanjem i dizajnom zvuka, sa posebnim osvrtom na istoriju i primere angažovanog dokumentarnog filma.\nProšlogodišnji učesnik kampa Slobodna zona Jr, sedamnaestogodišnji Nikola Polić iz Loznice, zahvaljujući pobedi u izboru za najbolji scenario snimio je svoj prvi dokumentarac „Nevidljive“. Ovaj film je premijerno prikazan na prošlogodišnjem izdanju festivala Slobodna zona, dobitnik je godišnje nagrade Ministarstva rada i socijalne politike za najbolji dokumentarni film ili emisiju o seksualno i rodno zasnovanom nasilju, a svojim sadržajem obrađuje temu položaja seksualnih radnica u Srbiji.\nNa konferenciji je takođe navedeno da je ove godine konkurs za Kamp premijerno otvoren i za učesnike i učesnice iz čitavog regiona, odnosno zemalja bivše Jugoslavije, čime se otvara prostor za ispitivanje dometa koje interkulturalni dijalog može da dosegne u ovom trenutku.\nUčesnici i učesnice kampa će se baviti filmskim stvaralaštvom u svojim lokalnim sredinama, i u prve dve nedelje kampa će imati priliku da se upoznaju i rade sa regionalnim predavačima i predavačicama koji će im preneti svoje dragoceno znanje, rekao je Rajko Petrović.\nSvi zainteresovani kandidati i kandidatkinje mogu se prijaviti na konkurs u periodu od 01. oktobra do 15. novembra 2011. godine.\nIdeje za film i kontakt podaci mogu se poslati putem e-maila na adresu [email protected], poštom na adresu Kulturni centar Rex, Jevrejska 16, 11000 Beograd sa naznakom Za Slobodnu zonu ili faksom na 011 3284 534. Za više informacija pišite na [email protected] ili pozovite Kulturni centar Rex putem telefona 011 3284 534


Otkupljivači i dalje malinu otkupljuju za 1,5 KM – Visokoin.com\nOtkupljivači i dalje malinu otkupljuju za 1,5 KM\nZagarantovana minimalna otkupna cijena od 2,5 maraka po kilogramu maline, koju su usaglasili Vlada USK i proizvođači malina, u ovom kantonu je nerealna i biće je nemoguće ispoštovati, smatraju predstavnici otkupljivača ovog jagodičastog voća. Prema riječima Nermina Bašića, vlasnika firme “Bašo” iz Velike Kladuše, koja je jedan od najvećih otkupljivača maline u USK, nelogična je računica kojom se došlo do formiranja pomenute otkupne cijene.\n“Ako uzmemo u obzir troškove hladnjače i ostale izdatke, te aktuelnu cijenu na evropskom tržištu, otkupljivači će maksimalno s cijenom od 1,5 maraka za kilogram maline moći postići nekakvu rentabilnost. Situacija je trenutno takva da niko ne može predvidjeti kako će se odvijati stanje na tržištu”, istakao je Bašić.\nOn je dodao kako je nejasna računica na osnovu koje se došlo do pomenute otkupne cijene, budući da je Vlada USK otkupljivačima koji pristanu malinu otkupljivati po cijeni od 2,5 marke obećala isplatiti i stimulaciju od 30 feninga po kilogramu.\n“Realna otkupna cijena je 1,5 maraka i ako dodamo 30 feninga to je 1,80. Ostaje nejasno ko će otkupljivačima isplatiti razliku od 70 feninga, jer niko ne želi svjesno ići u gubitak”, istakao je Bašić. Prema njegovim riječima, otkupljivači i dalje malinu otkupljuju po cijeni od 1,5 maraka po kilogramu te ističe kako je teško očekivati da ona bude značajnije povećana. Podsjetimo, Vlada USK i predstavnici udruženja proizvođača malina iz USK, dogovorili su minimalnu zagarantovanu cijenu od 2,5 maraka po kilogramu.\nProizvođači su u tom slučaju pristali da se odreknu poticaja od 40 feninga po kilogramu, kako bi ova sredstva bila usmjerena ka subvencioniranju otkupljivača. Zbog niske otkupne cijene malina ove godine je ugrožena kompletna proizvodnja ovog jagodičastog voća na području USK, a mnogi proizvođači su najavili uništenje malinjaka i prestanak proizvodnje.


Održano takmičenje u hakovanju Tianfu Cup – hakovani Google Chrome, Windows 10, Ubuntu, iOS 15 | PC Press\nUzbudljiva vest iz Kine: takmičenje u hakovanju održano 16. i 17. oktobra u kineskom gradu Čengdu. Pobednik takmičenja je kineska bezbednosno- istraživačka firma Kunlun Lab, koja je od takmičenja zaradila 654,500 dolara.\nPravila su postavljena na osnovu dobro poznatih pravila sa Pwn2Own, tradicionalnog takmičenja u hakovanju. Od najave takmičenja i postavljenih targeta, učesnici su imali nekoliko meseci da spreme eksploatacije koje će izvoditi na uređajima koje je obezbedio organizator takmičenja. Imali su 3 puta po 5 minuta pokušaja da pokrenu svoje eksploatacije i da, ako žele, hakuju više uređaja, kako bi povećali dobitke.\nKo je hakovan i koliko puta\nWindows 10 – hakovan 5 puta\nAdobe PDF Reader – 4 puta\nTagovi: Hakaton, Hakovanje\n← Vidžet Google maps za Android biće postepeno dostupan svim korisnicima\nTeslino novo osiguranje automobila u Teksasu →


Potpisana deklaracija o slobodi medija na Zapadnom Balkanu - indeksonline.me\nHome Politika Potpisana deklaracija o slobodi medija na Zapadnom Balkanu\nPredsjednik Skupštine Crne Gore Aleksa Bečić i potpredsjednik Sindikata medija Crne Gore Radomir Kračković, zajedno sa predstavnicima parlamenata i novinarskih udruženja iz Srbije, Bosne i Hercegovine i Sjeverne Makedonije, potpisali su juče Deklaraciju o unapređenju dijaloga o slobodi medija na Zapadnom Balkanu.\n“Cilj Deklaracije jeste zajednički rad parlamenata i novinarskih udruženja i sindikata u regionu kako bi se unaprijedili uslovi rada medija i novinara/ki, poboljšala njihova bezbjednost i jačala sloboda medija”, saopšteno je iz Sindikata medija.\nIz Sindikata medija isiču da su se potpisnici su se obavezali da će zajednički raditi na poboljšavanju postojeće regulative, naročito krivičnog zakonodavstva, u cilju jačanja zaštite bezbjednosti novinara/ki i kreiranja sistemskih rješenja za obezbjeđivanje sigurnih uslova za rad medijskih radnika.\n“Jedan od ciljeva jeste i unapređenje pravne regulative u oblasti govora mržnje i širenja netolerancije po nacionalnoj, religijskoj, kulturnoj, političkoj ili bilo kojoj drugoj osnovi. Takođe, podrška jačanju samoregulatornim mehanizmima i povjerenja u medije, biće jedan od ciljeva saradnje potpisnika”, navodi se u saopštenju.\nPotpredsjednik SMCG Radomir Kračković kazao je da je događaj značajan jer pokreće dijalog o poboljšanju uslova za rad novinara/ki, ali i novinarskih standarda na Zapadnom Balkanu, od čega najveću korist mogu imati društva i građani.


Nemačka je najveća evropska i važna svetska sila, ali nema hegemonističke pretenzije u Evropskoj uniji, ocenili su danas u Beogradu učesnici konferencije „Ugrožena budućnost Evrope?“.\n„EU će preživeti bez Velike Britanija, ali izlazak Nemačke iz EU je apsolutno nemoguć“, izjavio je profesor Fakulteta političkih nauka i bivši ambasador Srbije u Nemačkoj Ivo Visković.\n„Nemačka teži da bude svetska sila, iako se nemačke kolege neće složiti sa mnom“, rekao je Viskovilć, dodajući da, kada se uzmu u obzir ekonomsko, političko i vojno angažovanje Nemačke širom sveta, Nemačka jeste „svetski igrač“ i ne čudi što želi da postane stalna članica Saveta bezbednosti UN“.\n„Nemačka zaista jeste najveća evropska zemlja, u mnogim akspektima mnogo važnija od Francuske i Velike Britanije koje jesu stalne članice SB UN“, ocenio je Visković.\n„Kada razgovaram s nemačkim političarima lice u lice, oni govore kako je Nemačka srce EU, da je nemačka savezna vlada mozak EU, a posle osnivanja spoljnopolitičke službe Unije da je Nemačka postala oči i uši EU. Ali nikada nećete čuti da Nemačka predstavlja usta EU“, rekao je Visković.\nFridrih je rekao da je, medjutim, Berlin u odredjenim trenucima, kao na primer u migrantskoj krizi, donosio odluke bez koordinacije i konsultacije s partnerima u EU. Zbog toga je nekad zajednička politika Unije donošena posle odluka Nemačke, iako bi trebalo da bude obrnuto, rekao je Fridrih i dodao da to dovodi do nepoverenja i dovodi u pitanje legitimitet postojanja institucija EU.\n„Kriza identiteta u EU je toliko velika da možda iz tog razloga čitava Evropa i ostatak sveta gleda u Nemačku da je spase“, kazao je on.\nNemačka mora da pomogne zemljama Zapadnog Balkana da „raščiste infrastrukturni haos“ i da obezbedi ekonomske rezultate, rekao je Kapetanović i dodao da jedan industrijski segment u Nemačkoj želi da bude povezan s industrijskom bazom na Zapadnom Balkanu.\nNa konferenciji „Ugrožena budućnost Evrope?“, koju su organizovali Centar za spoljnu politiku i Fondacija Fridrih Ebert, prisustvovali su brojni domaći i strani stručnjaci, kao i ambasadori Nemačke i Francuske u Srbiji Aksel Ditman i Kristin Moro. Glavne teme bile su izazovi s kojima se EU suočava, uloga Nemačke u EU i perspektive Zapadnog Balkana u Evropi.


Bez propusta u slučaju Trišović - PPmedia\nPosted on\t22 новембра, 2017 3:16 pm by adminpp033\nVanredni inspekcijski nadzor koji je sproveden u pribojskom Centru za socijalni rad utvrdio je da su zaposleni postupili u skladu sa zakonom u slučaju nasilja u porodici Trišović iz Pribojske Banje. Naime, nedavno je Radenko Trišović naoružan karabinom i nožem upao u kuću bivše supruge Milijane Trišović i tom prilikom pucao na ukućane a zatim sebi oduzeo život. Tom prilikom je reagovao Centar za socijalni rad, a kontrola je pokazala da propusta u radu zaposlenih u ovoj ustanovi nije bilo.\nOva vest skinula je teret sa leđa zaposlenih i direktora ustanove Zorana Polića, koji kaže da u malim sredinama kakva je Priboj sama činjenica da se vrši neka vrsta nadzora izaziva sumnju kod građana da je bilo propusta u radu.\n– Dva dana posle incidenta u porodici Trišović, imali smo inspekcijski nadzor koji je obavio inspektor iz resornog ministarstva. Pre nekoliko dana stigao je i izveštaj u kojem se jasno kaže da je Centar u konkretnom slučaju postupao u skladu sa zakonskim propisima te da nijednu meru nije izrekao inspektor, niti je bilo kakvih primedaba na rad zaposlenih i njihovo postupanje u konkretnom slučaju – ističe direktor Centra za socijalni rad u Priboju Zoran Polić.\nOn kaže i da vrata ovdašnjeg Centra godišnje otvori i pomoć dobije skoro 2.500 korisnika.\n– Oko 130 korisnika koristi novčanu socijalnu pomoć Centra za socijalni rad dok dodatak za pomoć i negu drugog lica prima oko 300 osoba za šta sredstva iz budžeta obezbeđuje Ministarstvo za rad, boračka i socijalna pitanja, dok lokalna samouprava za oko 2.000 žitelja lošeg materijalnog stanja obezbeđuje novac za isplatu jednokratne novčane pomoći – naglašava Polić.\nOD 1. juna tekuće godine kada je na snagu stupio i počeo da se primenjuje novi Zakon o sprečavanju nasilja u porodici, ulogu kordinatora u borbi protiv nasilja u porodici preuzelo je tužilaštvo. Ranije je to bila uloga Centra za socijalni rad, koji je sada samo jedna od karika u tom lancu.\nОзнаке: nasilje u porodici, smeštaj na Zlataru, smeštaj u Pribojskoj banji, Stefan Srbljanović član Opštinskog veća, vesti priboj, Zoran Polić direktor Centra za socijalni rad Priboj


Iako bi se po nazivu reklo da se radi o evropskom proizvođaču, Eurolite je kanadska kompanija. Svrstava se u red pionira modernog osvetljenja u domovima i komercijalnim objektima, a postoji već nešto više od četvrt veka. Eurolite najpoznatiji je po prodaji kućnog i kancelarijskog osvetljenja, putem globalne online prodavnice, zatim dizajniranju rešenja za velike kompanije, koje poveravaju kanađanima opremanje celih poslovnih kompleksa, kao i svetlosnim instalacijama u objektima poput pozorišta i stadiona. Eurolite nije tipičan proizvođač, već uglavnom trguje i instalira osvetljenje koje nabavlja od velikog broja drugih kompanija, uključujući prestižne italijanske dizajn studije, koji ne razvijaju sopstvenu prodajnu mrežu već se oslanjaju na eksperte iz oblasti osvetljenja, kao što je Eurolite, da kupcima preporuče i dobave njihove proizvode, prvenstveno skupocene lustere i lampe.\nSa stanovišta podrške muzičkoj i koncertnoj industriji, objektima koji organizuju scenske nastupe i ugostiteljskim objektima, Eurolite je dobavljač kojeg možemo preporučiti u nekoliko domena. Prvo, poseduje izuzetno kvalitetna rešenja za osvetljavanje ugostiteljskih objekata, bilo da je to suptilno osvetljenje u kafićima ili je reč o ekstravagantnim lampama koje se mogu koristiti u noćnim klubovima.\nPosebno je dobra ponuda LED svetala koja su uvučena u horizontalne površine, kao i malih lustera, tzv. pendanta. Takođe, Eurolite nudi izuzetno kvalitetne i lepe lampe koje daju usmereno osvetljenje, što je alternativa za popularne parke.\nPSP Elektronik je ovlašćeni distributer Eurolite proizvoda, uz veliki broj artikala koji su trenutno dostupni. Prodaja Eurolite osvetljenja obavlja se putem PSP.RS sajta i u PSP Elektronik centru u Novom Sadu.


Fajon sa Stefanovićem: Izbori u Srbiji da ne ugroze zdravlje, smanjiti tenzije - European Western Balkans\nBEOGRAD – Od suštinske važnosti je da izborni proces u Srbiji ne ugrozi zdravlje građana, da mediji obezbede prostor za sve političke aktere i da se omogući rad međunarodnih i domaćih posmatrača, navela je Tanja Fajon, predsedavajuća delegacijom Evropskog parlamenta za odnose sa Srbijom, nakon razgovora sa ministrom unutrašnjih poslova Srbije Nebojšom Stefanovićem, prenosi N1.\nFajon u poruci na Tviteru navela i da je neophodno da “sve strane smanje tenzije i polarizaciju društva u medijima”.\nU razgovoru je učestvovao i izvestilac EP za Srbiju Vladimir Bilčik, koji je istakao da je Srbija dosta toga uradila na unapređenju izbornog procesa, kao i da se sada očekuje implementacija izmenjene regulative.\nStefanović, je ocenio da je “prethodnih meseci izborni proces dodatno unapređen izmenom zakonske regulative” i istakao da su svi domaći i međunarodni posmatrači dobrodošli da prate izborni proces, saopštio je danas MUP.\nRazgovor, kojem je prisustvovao i ambasador EU u Srbiji Sem Fabrici, održan je u okviru međupartijskog dijaloga predstavnika EP, vlasti u Srbiji, dela opozicionih stranaka i predstavnika organizacija civilnog društva, čiji je cilj da se stvore uslovi za slobodne i fer izbore u Srbiji.\nIzbori u Srbiji 2020Međupartijski dijalogTanja FajonVladimir Bilčik


Ugalj i intenzivan saobraćaj naročito zagađuju vazduh - Užicka Republika Press\nUgalj i intenzivan saobraćaj naročito zagađuju vazduh\nProblem zagađenja vazduha u našem gradu izuzetno je kompleksan i uzrokovan je većim brojem različitih faktora među kojima dominira sagorevanje fosilnih goriva u gradskim i individualnim kotlarnicama i emisija štetnih gasova poreklom od saobraćaja. Značajan uticaj na zagađenje ima i specifična geografska konfiguracija grada koji se nalazi u kotlini reke Đetinje što uzrokuje nepogodne klimatske posledice poput temperaturne inverzije, zbog čega je ovo kompleksan i teško rešiv problem, ističe se u saopštenju Zelenog saveta grada Užica.\nZeleni savet smatra da se primenom adekvatih mera i aktivnosti, može doprineti smanjenju problema.\nOsim centralizovanih sistema grejanja, većeg instalisanog kapaciteta, Savet ističe ključni značaj pojedinca kako kao učesnika u procesu zaštite životne sredine, tako i kao učesnika u nastanku problema zagađenja vazduha.\nZeleni savet u cilju poboljšanja kvaliteta vazduha posebno u periodu povećanog zagađenja, uzrokovanog nepovoljnim klimatskim prilikama poziva Užičane da ne koriste ugalj kao energent i smanje upotrebu automobila,kao i da ne koriste otpadne materijale kao energente (plastika, guma, tekstil itd.), a da pepeo nakon loženja odlažu u posude pored kontejnera posebno za to namenjene.\nZbog toga Savet ovim putem poziva sve naše sugrađane da u skladu sa svojim mogućnostima daju lični doprinos u rešavanju ovog problema.\nU saopštenju se navodi da Savet podržava aktivnosti koje je grad do sada sproveo, ističući konkurs iz oblasti energetske efikasnosti namenjen individualnim domaćinstvima, zatim konverziju većinskog dela kotlarnica Gradske toplane i gasifikaciju grada uz očekavanja da se u istom pravcu aktivnosti i nastave.\nIz Zelenog saveta podsećaju da je u skladu sa obavezama predviđenim Zakonom o zaštiti vazduha, izrađen Plan kvaliteta vazduha za Užice, koji je u proceduri dobijanja saglasnosti od strane nadležnog Ministarstva, nakon čega sledi njegovo usvajanje na gradskoj skupštini. Planom su predviđene mere i aktivnosti za dostizanje graničnih vrednosti parametara kvaliteta vazduha, sa vremenskim rokovima za njihovo sprovođenje. Obzirom da su mere predviđene Planom istovetne merama koje je Savet sačinio u cilju smanjenja zagađenja vazduha, Savet je dao pozitivno mišljenje na pomenuti dokument uz podršku gradu za dosledno sprovođenje istog.\nSavet još jednom poziva sve pravne subjekte koji imaju sedište na teritoriji grada Užica i kojima je grad osnivač na obavezu korišćenja gasa kao energenta u periodima povećanog zagađenja (od 15. novembra do 15. februara) propisanu Odlukom o korišćenju gasa kao primarnog energenta i poziva i sve privredne subjekte da se priključe inicijativi, da korišćenjem ekoloških energenata daju svoj doprinos smanjenju zagađenja.\nTakođe, ističu značaj rada inspekcije i predlažu pojačan inspekcijski nadzor u periodu povećanog zagađenja vazduha.


Prioritet pruga Solun - Beograd, Grčka da uradi svoj deo - Biznis Telegraf.rs\n16/09/19 | 00:40\nPrioritet pruga Solun - Beograd, Grčka da uradi svoj deo\n"Grčka obnavlja svoju železničku mrežu prema Beogradu preko Skoplja, a Beograd bi, sa svoje strane, trebalo da obnovi svoj deo "\nZamenik grčkog ministra infrastrukture i transporta Janis Kefalojanis izjavio je da instituacionalni okvir Transportne zajednice može značajno da doprinese i olakša saradnju Grčke i Srbije u oblasti transporta i infrastrukture.\nKefalojanis, koji je boravio u Beogradu povodom otvaranja sedišta sekretarijata Transportne zajednice, rekao je da mu je cilj posete bio da se postave temelji za konkretan program saradnje dve zemlje u oblasti infrastrukture i saobraćaja.\n- To će se postići neposrednim pokretanjem sprovođenja postavljenih ciljeva u memorandumu o razumevanju o razvoju železničkog saobraćaja Grčke i Srbije, koji, iako je potpisan 2017. još uvek nije počeo da se realizuje. Grčka obnavlja svoju železničku mrežu prema Beogradu preko Skoplja, a Beograd bi, sa svoje strane, trebalo da obnovi svoj deo - naveo je Kefalojanis.\nKefalojanis poručuje da tradicionalno vrlo dobri odnosi Grčke sa Srbijom ne samo da će se nastaviti, već će nova vlada uložiti svaki mogući napor za njihovo jačanje u smislu proširenja oblasti saradnje.\nOn je ukazao da je prioritet saradnja u sektoru saobraćaja, na obostranu korist dve zemlje, s obzirom na to da je, kako je rekao, Grčka kapija Evrope, a Srbija strateški partner na tom putu.\nGrčka smatra da je Srbija sastavni deo evropske porodice i snažno podržava njenu evropsku perspektivu i veruje da je integracija zemlje u evropske institucije strateški faktor koji učvršćuje stabilnost šireg regiona, naveo je Kefalojanis, kojem je poseta Beogradu prva poseta inostranstvu u svojstvu zamenika ministra za infrastrukturu i transport.\nOtkup ovog voća više nije problem: Grčki gigant kupio domaće preduzeće u stečaju\nDo Novog Sada za pola sata i 1.000 dinara: Ministar otkrio kada kreću prvi vozovi\n"Godina prođe, Lunina trudnoća nikako": Andrej podelio porodičnu fotografiju, Marko nije sa njima


263\tObjavljeno 07 maj 2020 Autor: Micro Mreza\n''Građani najbolje znaju šta im treba, još više u doba krize. Aktivno građanstvo je ono čemu težimo u svim projektima koje podržava Švicarska. Kroz aplikaciju eCitizen, građani imaju pristup novim i atraktivnim načinima izražavanja svojih potreba i zabrinutosti prema lokalnim vlastima u BiH. U boljem su položaju da postanu akteri promjena u svojoj lokalnoj zajednici. Aplikacija eCitizen zajednička je inicijativa građana, javnog sektora i IT industrije u zemlji. Kao globalni lider na čelu digitalnih inovacija, Švicarska će nastaviti saradnju s Bosnom i Hercegovinom kako bi podijelila prednosti novih tehnologija za sve'', izjavila je Barbara Dätwyler Scheuer, direktorica za saradnju u Ambasadi Švicarske u BiH.\n''Lokalne zajednice imaju koristi od digitalne transformacije kada vlade koriste tehnologiju i inovacije kako bi postigli bolje rezultate. Ova nova mobilna aplikacija dolazi u jednom od najizazovnijih perioda s kojima se Bosna i Hercegovina suočava, a mi u UNDP-u vjerujemo da ona dolazi kada je najpotrebnija. Bolja komunikacija s lokalnim samoupravama ključna je u doba krize. eCitizen će omogućiti dvosmjernu komunikaciju s lokalnim vlastima, što će rezultirati većom transparentnošću, povjerenjem i odgovornošću na lokalnom nivou”, izjavila je – Steliana Nedera, rezidentna predstavnica UNDP-a u BiH.\n„Najvažnija opcija aplikacije je direktan upit „Pitajte gradonačelnika“, gdje uz pomoć Službe za informisanje, građani dobijaju informacije o komunalnim potrebama i problemima u roku od 48 sati. Aplikacija eCitizen predstavlja korak više ka otvaranju Gradske uprave grada Gradiška građanima putem uspostavljanja jednostavne, transparentne i dvosmjerne komunikacije. Pored toga, svi građani koji instaliraju aplikaciju e-Citizen na svoje mobilne uređaje će moći dobijati direktne obavijesti o nepredviđenim i vanrednim situacijama, prekidu usluga (npr. u vodosnabdijevanju)'', ističu iz Gradske uprave Gradiška.\n''Opšina Sanski Most je ozbiljno pristupila korištenju aplikacije. Potencijal vidimo u nizu informacija koje će se moći dijeliti kroz aplikaciju, te će se brže i ciljano stupati u kontakt sa određenim grupacijama stanovništva. Trenutno nam je fokus na umrežavanju, pa tako sve naše javne ustanove i javna preduzeća imaju osoblje zaduženo za praćenje aplikacije i prijava koje pristižu'', istakao je načelnik općine Sanski Most, Faris Hasanbegović.